
MARIJI 


KRALJICI HRVATA 
NAŠOJ NEBESKOJ MAJCI 
ZAŠTITNICI I POMOĆNICI 
ovo djelce 
posvećuje 


Pisac 


Kraljica Hrvata 


G. Jurkić 


PREDGOVOR 


Ivaki čovjek želi poznavati život svoje majke. 
Isto tako svaki pravi kršćanin želio bi pozna- | 
vati život naše nebeske majke Marije. Ta je 
želja sveta i spasonosna. Ovaj Marijin životopis 
ima cilj, da zadovolji tim željama pobožnih Mari- 
jinih štovatelja u našem hrvatskom narodu i da do- 
prinese upoznavanju i širenju Marijina imena i sla- 
ve među nama. 

Pisati životopis Bl. Dj. Marije nije laka stvar, jer 
čovjek se osjeća nevrijednim i nemoćnim, da dostoj- 
no govori i piše o uzvišenosti i svetosti, o nadzemalj- 
skoj ljepoti i veličini Marije, majke Kristove, kojoj 
je Bog učinio “velike stvari". (Luka 1, 49.) S druge 
strane mnoge zgode i pojedinosti iz Marijina života, 
koje bismo tako rado htjeli znati i veličati, nepo- 
znate su nam djelomično ili posve. Evanđelisti i 
drugi sveti pisci ne govore nam o pojedinostima iz 
njezina života. Oni mnogo toga prešućuju, osobito 
iz njezina privatnog života. Izgleda zaista, da su 
oni ostali posve zapanjeni pred spoznajom i velikom 
istinom, da je Marija Majka Božja, da je Marija 
Ona, “od koje se je rodio Isus, koji se zove Krist", 
kako to zanosno ističe evanđelist sv. Matej. (Mat. 
1.16.) 'To oni naglasuju i pred tom činjenicom sve 
im je drugo izgledalo sporedno. Osim toga Marijin 
je život bio više unutarnji nego vanjski, život okre- 
nut posve prema Bogu i Božjim tajnama, a ne pre- 
ma svijetu. To je bio jedinstveni život u Bogu — 
za Boga, i u dubokoj poniznosti i skromnosti skriven 

pred ljudima i običnim ljudskim zapažanjima. 

Pišući dakle o životu Bl. Dj. Marije moramo se 
služiti ne samo sv. Pismom, nego također starokrš- 
ćanskom predajom, prvim kršćanskim piscima i Sv. 
Ocima, te neprevarljivim naučavanjem sv. Crkve, 
što nam ipak omogućuje da postignemo jedinstvenu 
sliku života i veličine Marijine, koja je jedina “bla- 
goslovljena među ženama". (Luka 1, 42.) 

Marija je bila uvijek najdraži predmet kršćan- 
skih umjetnika. U slikarstvu, kiparstvu, graditelj- 
stvu i muzici stvorena su najveličanstvenija umjet. 
nička djela u čast Mariji. Njezin život i njezine 
kreposti nadahnjivale su kroz vjekove kršćanske 
umjetnike, koji su stvorili neumrla_ umjetnička 
djela. Ovaj Marijin životopis ukrasili smo s neko- 
liko najglasovitijih slikarskih djela o Mariji od Ppr- 
vaka kršćanske umjetnosti Giotta do modernih crte- 
ža i suvremenog marijanskog slikara Ferruzzi-a čiju 
“Madonu s ulice" donosimo na naslovnoj stranici. 
Ova mala galerija kršćanske marijanske umjetnosti 
kroz vjekove neka bude Mariji na čast i slavu, a 
Marijinim štovateljima na duševni užitak. 

Dragi Marijini štovatelji! Primite ovaj životo- 
pis BI. Gospe s ljubavlju s kojom vam ga predajemo. 
Osvježimo svoju ljubav i odanost prema Mariji. 
Nastojmo, da i među drugima proširimo slavu naše 
nebeske majke Marije. Nasljedujmo njezine svete 
kreposti, da tako po Mariji sigurnije dođemo k 
Isusu! 

Pisac 


MARIJA OD BOGA 
PREODREĐENA 


TE rode jedne osobe redovito počinje s njezinim 
rođenjem. Povijest Bl. Dj. Marije iznimno 
počinje davno prije njezina rođenja. Povijest 
je Marijina od vječnosti, jer prije nego je svijet 
stvoren, Bog je na osobiti način imao Mariju u svo- 


joj promisli. Istina, Bog je i na nas sve mislio od 


vječnosti. Ali Bog je na posebni način oduvjeka 
mislio na Mariju, jer je Marija usko povezana s 
utjelovljenjem druge božanske osobe Isusa i s od- 
kupljenjem ljudskoga roda od istočnoga grijeha. 

U svome sveznanju Bog je od vječnosti predvidio 
stvorenje svijeta. Bog je od vječnosti predvidio 
stvorenje prvih ljudi, Adama i Eve. Bog je odu- 
vjek znao, da će oni po svojoj slabosti sagriješiti. 
Bog je od vječnosti predvidio, da će griješni ljudski 
rod odkupiti druga božanska osoba, Isus. I zato je 
Bog oduvjek preodredio Bl. Dj. Mariju za svoju 
Odabranicu, za Zaručnicu Duha Svetoga, za majku 
Isusovu, od koje će Isus uzeti ljudsku narav. 'To 
Božje preodređenje sv. Pismo opisuje nam ovako: 


“Gospodin me je imao u početku svojih putova, 
prije nego je išta učinio od početka. . 
Od vijeka sam postavljena, i od davnina, prije 

nego je postala zemlja. 

A. Ciseri 


Rim 


Marija od Boga obećana žena 


ll 


Još ne bijaše bezdana, a ja sam već bila začeta, 
još ne bijahu provreli izvori voda. 

Još ne postajahu goleme planine, prije bregova 
ja sam se rodila." (Poslovice, 8, 22-26.) 

Sveta katolička Crkva, neprevarljiva učiteljica 


vjere, uči nas, da se gornje zanosne riječi pjesnika- 


proroka odnose na Mariju. 

Kada se je ispunilo od Boga određeno vrijeme, 
Bog stvori cijeli svemir iz ništa. Kao krunu svega 
Bog stvori čovjeka. Stavi ga u raj zemaljski, da bu- 
de gospodar svim zemaljskim stvorenjima. “I uzevši 
Gospod Bog čovjeka, postavi ga u raj od raskošja, da 
ga obrađuje i čuva. I zapovjedi mu govoreći: Sa 
svakoga drveta u raju jedi, ali s drveta od znanja 
dobra i zla ne jedi, jer u koji dan budeš jeo s njega, 
umrijeti ćeš." (Mojs. 2, 15-17) 

Svoj lijepi rajski položaj naši praroditelji, Adam 
i Eva, nisu znali sačuvati. Vrag pakleni bio im je 
zavidan na sreći. Zato se u obliku zmije ukaže Evi 
i počne je napastovati, da prekrši zapovijed Božju 
i jede voće sa zabranjenog drveta. Zmija reče ženi: 
“Nikako ne ćete umrijeti. Nego zna Bog, da će vam 
se onaj dan, kada pojedete zabranjeno voće, otvoriti 
oči, pa ćete biti kao bogovi, znajući dobro i zlo." 
(Mojs. 3, 4-5) 

Zavedena tim riječima Eva je uzela zabranjeno 
voće i dala ga Adamu. Čim su pojeli voće, isti čas 
otvoriše im se oči. Vidjeli su, da su teško sagriješili. 


. Svojim grijehom teško su uvrijedili Boga, izgubili su 


sreću i raj Adam i Eva i svi potomci njihovi. S tim 

grijehom palo je prokletstvo na ljudski rod. - 

Grijehom naših praroditelja teško je uvrijeđeno 
neizmjerno Božje veličanstvo. Zadovoljštinu za taj 
grijeh nisu mogli dati svi ljudi zajedno. Uvrijeđe- 
nog Boga mogao je zadovoljiti samo Bog. Zato Bog 
odluči, da na svijet pošalje svoga Sina Isusa, da On 
svojom smrti na križu zadovolji povrijeđenoj pravdi 
Božjoj i odkupi ljudski rod. 

Prije nego je Bog protjerao naše praroditelje iz 
raja zemaljskoga, da ne bi pali u zdvojnost, očitovao 
im je svoju odluku o odkupljenju roda ljudskoga, 
ito riječima upravljenim vragu zavodniku: “Nepri- 
jateljstvo ću postaviti između tebe i žene, poroda 
tvoga i poroda njezina; Ona će satrti glavu tvoju, a 
ti ćeš vrebati petu njezinu." (Mojs. 3, 15.) 

Ta obećana žena, koja će satrti vragu glavu, jest 
BI. Dj. Marija. Po ženi Evi došlo je prokletstvo na 
rod ljudski, a po drugoj ženi Mariji doći će spasenje. 
Iza tih riječi Adam i Eva s tugom su napustili raj 
zemaljski, ali nisu pali u očaj. Pred njihovim i 
njihove djece očima titrala je nada u onu ženu, koja 
će satrti zmijinu glavu i njima povratiti izgubljeno 
Božje prijateljstvo. 

Kroz duge vjekove, koje je čovječanstvo proživ- 
ljavalo, ogromna većina upala je u teška krivovjerja. 
Jedino izabrani izraelski narod, pod posebnim Bož- 
jim vodstvom, sačuvao je pravu vjeru. Svi ostali 
narodi živjeli su u tami idolopoklonstva. Ipak i u 
toj tami idolopoklonstva sačuvala se je kao sjajna 
zvijezda predaja o budućem Spasitelju svijeta i Nje- 

govoj majci Djevici. Kod Grka, Rimljana i istočnih 
naroda sačuvana je predaja, da će neka Djevica ro- 
diti sina, koji će osloboditi čovječanstvo od proklet- 
stva, jada i nevolja. 

Glasoviti grčki pisac Plutarh ističe u svojim dje- 
lima, kako je zmija napunila zemlju grijehom i zlom 
i kako će neka Djevica popraviti to zlo i srušiti vlast 
zmije. : 

Grčki pjesnik Eshil u svojoj drami “Okovani 
Prometej" opisuje, kako će Djevica poroditi sina, 
koji će spasiti zarobljeno čovječanstvo. 

U Sibilinim knjigama izražena je vjera Rimlja- 
na, da će Djevica i njezin sin pobijediti duha zla. 

Veliki rimski pjesnik Virgilije kao proročanski 
piše u svom Polionu: “Evo će Djevica povratiti na 
zemlju kraljevstvo Saturna i s visine neba učiniti 
će, da siđe među nas novo pokoljenje." 

Tibetanci i Indijanci su vjerovali, da će se bo- 
žanstvo Fo začeti u utrobi prečiste Djevice i odkupiti 
rod ljudski od grijeha. i Jaje 

Kinezi su vjerovali, da će božica začeti uzvišenog 
sina doticajem nekog čarobnog cvijeta. 

Kod izabranog izraelskog naroda, kako nam 
svjedoči sv. Pismo, bila je živa vjera u porođenje 

Spasitelja svijeta od prečite Djevice. “U sv. Pismu 
ima mnoštvo slika, koje navješćuju dolazak Marije 
i njezina Sina. Eva je slika Marijina. Eva je tje- 
lesna, a Marija duhovna majka svega čovječanstva. 
Sara, koja je čudesnim načinom porodila ata, 
slika je Marijina, jer je i Marija čudesnim načinom 

porodila Isusa. Marija, sestra Mojsijeva, koja pred- 
vodi pred drugima pjesmu pobjednicu, slika je 
Marijina, budući da je ona pobjednica nad zlim 
duhom. Junakinja Judita nazvana “slava Jeruza- 
lema, radost Izraela, dika svoga naroda", slika je 
Marijina, koju časti cijeli kršćanski svijet. 

Sv. Pismo uspoređuje Mariju sa sjajnom zvijez- 
dom u noći, sa rajem zemaljskim, koga je obradio 
sami Bog, sa lađom Noevom, u kojoj se spasio rod 
ljudski od potopa, sa golubicom, koja nosi masli- 
novu grančicu, znak izmirenja ljudi s Bogom, sa 
Jakovljevim ljestvama, po kojima se ulazi u nebo. 
Marija je čista kao ljiljan u polju, ljupka kao ruža 


jerihonska, uzvišena kao cedar na Libanonu, mila . 
kao maslina u prisoju, moćna kao platan uz vodu. 


Bog je izabranom izraelskom narodu preko pro- 
roka od vremena do vremena sve jasnije govorio o 
dolasku Božjega Sina na zemlju i o onoj, koja će 
Ga kao djevica poroditi. Prorok Izaija oko 800 
godina prije Kristova rođenja navijestio je Marijino 
djevičanstvo i majčinstvo i rođenje Božjega Sina s 
riječima: “Čuj dakle, kućo Davidova! Gospodin 
će vam dati znak. Evo će Djevica začeti i poroditi 
Sina i njegovo će ime biti Emanuel-Bog s nama." 
(Izaija 2, 13-14) 

I prolazila su duga stoljeća. U koljenu Davidovu 
rodile su se mnoge dobre i nevine djevice.  Gospo- 
din je odabrao samo jednu za majku svome Sinu. 
Samo je jedna Njegova Odabranica! I trebalo je, 
da prođu dugi vjekovi očekivanja, želja i nada, da 

dođe na svijet ona, koju je Bog odredio, da bude 
majka Njegova Sina, Spasitelja svijeta. 'To je bila 
Djevica Marija. 


Manja = Albertinelli (1474—1515) 

MARIJA BEZ GRIJEHA 
ZAČETA 


| ] [stočni grijeh je žalostna baština, koju smo mi 
5 Adamovi i Evini potomci naslijedili od njih. 

Svaki čovjek, već kada je začet u majčinoj 
utrobi, opterećen je istočnim grijehom naših pra- 
roditelja i u neprijateljstvu je s Bogom. Na prvi 
mah to nam može izgledati neprirodno i nepraved- 
no, da mi, ni krivi ni dužni, snosimo prokletstvo i 
kaznu radi grijeha naših praroditelja. Ali kao što 
prirodno nasljeđujemo imetak, koga su nam ostavili 
naši roditelji, iako ga mi nismo zaradili, i kao što 
na nas pane dug naših roditelja, premda se mi lično 
nismo zadužili, isto tako prirodno prelazi na nas 
istočni grijeh naših praroditelja. 

Svemogući Bog, koji je gospodar i upravitelj 
svemira, između svih ljudi izuzeo je Mariju od ovo- 
ga općeg zakona, od istočnoga grijeha. Marija je 
začeta i rođena od oca i majke prirodnim putem 
kao i svi ostali ljudi, ali kada su Mariju roditelji 
začeli, na njezinu dušu nije ni za čas pala ljaga istoč. 
piga grijeha. Zato sei zove Marija bez grijeha 
začeta. 

Zašto je Bog izuzeo Mariju od zakona istočnoga 
grijeha? Na ovaj upit najljepše je odgovorio veliki 
franjevački naučitelj, bogoslovac i najveći branitelj 
Marijina Bezgrješnog Začeća Bl. Ivan Duns Scot. 


“i 


On kaže, da je Bog kao svemogući mogao Mariju 
sačuvati od istočnoga grijeha.  Dostojalo se je, da 
majka Božja i zaručnica Duha Svetoga bude izuzeta 
od svakoga grijeha i da ne bude ni za jedan čas po 
grijehu podložna vragu paklenome. Kada je to Bog 
mogao učiniti i kad se je dostojalo, da to učini, si- 
gurno je to i učinio i sačuvao Mariju od istočnoga 

i svakoga drugoga grijeha. 

Od najstarijih vremena kršćani su vjerovali, da 
je Bl. Dj. Marija bez grijeha začeta. Najbolji dokaz 
za to jest svetkovina Bezgrješnog Začeća, koja se u 
Crkvi slavi od najstarijih vremena. Na Istoku svet- 
kovina Bezgrješnog Začeća spominje se već u sed- 
mom stoljeću, a na Zapadu u devetom stoljeću. Ovu 
istinu, koja je bila uvijek živa u dušama vjernika i 
u naučavanju Crkve, 8. prosinca 1854. papa Pio IX. 
proglasio je dogmom ili vjerskom istinom, koju sva- 
ki kršćanin-katolik mora vjerovati. 

Četiri godine nakon svečanog proglašenja ove 
vjerske istine, sama je BI. Dj. Marija, u svom gla- 
sovitom svetištu Lurdu, čudesnim načinom potvr- 
dila, da je ona bez grijeha začeta. Kada se je Gospa 
25. ožujka 1858. ukazala sedamnaesti put pobožnoj 
pastirici Bernardici ,ona ju je upitala, da joj kaže, 
tko je i kako se zove. Nakon trećega upita Gospa 
je sklopila ruke i s pogledom uprtim prema nebu 
odgovorila je: Ja sam Bezgrješno Začeće! 

Sv. Crkva ustanovila je posebnu svetkovinu Bez- 
grješnog Začeća, koju katolici širom čitavoga svijeta 
slave s posebnim zanosom 8. prosinca svake godine. 

Francisco Zurbaran (1598—1 662) 


Marija bez grijeha začeta 


Budimpešta — Muzej 

Bezgrješno Začeće BI. Dj. Marije je tajna Božje 
ljubavi, remek djelo Božje svemogućnosti. Druga 
božanska osoba Isus imao je postati čovjekom, uzevši 
ljudsko tijelo od Djevice Marije. Po odredbi Božjoj 
djevičino tijelo moralo je biti posve čisto od grijeha. 
Zato je Mariju od početka Bog posvetio i uzvisio 
iznad anđela. “Svemogući Bog posvetio je svoj 
vlastiti stan." (Ps. 45, 5.) 

 Svemogući Bog nije sačuvao Bl. Dj. Mariju ni 
od siromaštva ni od poniženja, ni od patnja, ni od 
boli ni od progona, pa ni od same smrti, nego ju je 
sačuvao samo od grijeha. S tim nam je Bog jasno 
pokazao, da jedino strašno zlo, koje nas može zade- 
siti na ovom svijetu, jest grijeh . 


Marija Boiticelli (1444—1510) 


MARIJINO ROĐENJE 


| dolazak obećanog Mesije. Jednakim zanosom 

——“ iželjom očekivali su Mesijinu majku. Znali 

su, da prije Mesije mora doći na ovaj svijet Njegova 

majka. Zato su za njom čeznuli i nazivali je naj- 
ljepšim imenima. 

Kralj Salamon, gledajući jednoga dana iza oluj- 
ne noći lijepu, rujnu zoru, u viđenju opazi neku 
divnu ženu, koja će svijetu poroditi sunce. Gleda 
je lijepu »plemenitu i ukrašenu svim milostima, a 
ne zna joj imena. Zato pita sebe i svoju okolicu, 
koja je to žena i kako joj je ime. 

To je on gledao u viđenju Mariju, lijepu rujnu 
zoru, koja dolazi iza duge tamne noći krivovjerja i 
naviješta nam blizi dolazak sunca-Isusa. 

Kada se ispunilo od Boga određeno vrijeme, Bog 
odluči, da na svijet dođe majka Njegova Sina, Ma- 
rija. Stara kršćanska predaja kaže, da su u svetoj 
zemlji Palestini živjeli muž i žena, Joakim i Ana. U 
hebrejskom jeziku Joakim znači priprava Gospod. 
nja. Jest, Joakim je pripravio i uzdigao hram Me- 
siji, majku Spasitelju Isusu. Ana znači milost. Ana 
je primila uistinu veliku milost od Boga, da bude 
majka majke Isusove. Oni su bili iz Davidova kra- 
ljevskog roda. Već davno prije toga pleme Davidovo 
izgubilo je zemaljsko kraljevstvo. Jehonija je bio 
posljednji kralj iz plemena Davidova. Članovi Da. 


(d najstarijih vremena ljudi su željno očekivali 

vidova koljena postali su obični, mali i siromašni 
ljudi, bez bogatstva i svjetske moći. Ali je Bog obe 
ćao, da će se iz plemena Davidova roditi novi Kralj, 
čijemu kraljevstvu ne će biti kraja. Približavao se 


. čas, da se to obećanje ispuni. Majka toga novoga 


kralja imala je doći na ovaj svijet. ' 
Joakim i Ana bili su već poodmakli u godinama, 
a nijesu imali poroda. 'To je Joakima i Anu jako 
žalostilo. Prvo radi toga, što nisu imali djece, koja 
bi im bila štap starosti njihove i koja bi im zaklopila 
umiruće oči. Drugo radi toga, jer je u Izraelu bila 
sramota ne imati djece, pogotovu u plemenu Davi- 
dovu, iz kojega se imao roditi Mesija _ Spasitelj 
svijeta. Radi toga su Joakim i Ana vruće i pouzdano 
molili Boga, da ih obdari porodom srca njihova. 


Zavjetovali su Bogu, ako im dadne dijete, da će ga 


Njemu posvetiti, da živi, radi i služi u Gospodnjem 
bramu u Jeruzalemu. Bog usliša njihove vruće mo- 
litve i dadne im dražesnu djevojčicu Mariju. 

Stara kršćanska predaja iz drugog stoljeća kaže, 
da se Marija rodila u Jeruzalemu, blizu Gospodnje- 
ga hrama, gdje se i danas nalazi crkva sv. Ane. Od 
najstarijih vremena Crkva slavi Marijin rođendan 
na 8. rujna, na Malu Gospu. 

Crkva katolička redovito ne slavi rođendan svo- 
lih svetaca, kada tek počinje njihova borba za 
postignuće nebeske slave, nego slavi dan, kada su 
sveci umrli, slavodobitno dovršili svoj zemaljski 
život i postigli vječni život u nebu. U tome pravilu 
čine iznimku tri osobe. Crkva slavi rođendan Isu- 

če s. 


S. di Giovanni-Sasgeta 


1892—1451) Asciano — &jemeništna crkva 


Rođenja Bl. Dj. Marije 


23 


sov, jer je Isus po svojoj naravi svet. Crkva slavi 
Marijin rođendan, jer je Marija začeta, živjela i 
umrla bez grijeha i bila puna milosti. Crkva još 
slavi rođendan sv. Ivana Krstitelja, jer od njega 
nema većega čovjeka od majke rođena, budući ga 
je Bog posvetio u utrobi njegove majke i napunio 
ga Duhom Svetim. 

Možemo pojmiti, kako je bilo veliko veselje sta- 
rih roditelja Joakima i Ane. Promatrali su svoje 
malo dijete i divili se njegovoj ljepoti. Svi su opa- 
zali, da to nije obična ljepota, jer od Marije ne 
bijaše ljepšega djeteta u plemenu Davidovu. Za- 
gledali su se u dječije divne oči, iz kojih je odsije- 
vala svetost i čistoća.  Osjećali su i znali sretni 
roditelji, da je to dijete za njih vanredni dar Božji, 
ali nisu ni slutili, da to dijete nema na svojoj duši 
ni sjene istočnoga grijeha, da je ona bez grijeha 
začeta, da je ona od Boga odabrana Djevica, buduća 
majka Isusova. 

Pobožni Joakim i Ana odlučili su odgojiti dijete 
sveto, jer su i sami bili sveti. Stara kršćanska pre- 
daja govori o njima kao o svetim osobama, a Crkva 
ih slavi kao svece, sv. Anu na 26. srpnja, a sv. Joa- 
kima na 16. kolovoza. "Tom zgodom Crkva kliče sa 
sv. Ivanom Damašćanskim: “O sretni zaručnici, 
Joakime i Ano! Vama duguje sva narav, jer je po 
vama dala Stvoritelju dar od svih darova najdra- 
gocjeniji, prečistu majku, koja je jedina bila do- 
stojna svoga Stvoritelja." 

Rođenju Marijinu veselili su se sretni roditelji. 

Veselili su se anđeli i svi stanovnici neba.  Veselile 
su se duše pravednika u limbu, jer se je približivao 
čas njihova odkupljenja po Isusu. Zato sv. Crkva 
i kliče u misi na Malu Gospu: “Rođenje tvoje Bo- 
gorodice Djevice navijestilo je radost svemu 
svijetu." 
Sve se je veselilo, samo se je ljutio pakao, jer je 
u Mariji gledao ženu, koja će svojom petom satrti 
glavu zmiji-vragu paklenome, 
Po izraelskom običaju osam dana nakon rođenja 

djeteta Joakim i Ana pozvali su svoje prijatelje i 
znance, priredili su lijepu svečanost, na kojoj je tre- 
balo djetetu dati ime. Sv. Luka evanđelist o tome 
kaže samo četiri riječi: “Djevici bijaše ime Marija." 
Sveti oci tvrde, da je Bog posebnim načinom objavio 
roditeljima, da djetetu dadu ime Marija, jer ime 
Marija jako je lijepo i uzvišeno po svome značenju. 
Neki bogoslovci i poznavaoci hebrejskoga jezika 
nabrajaju do sedamdeset raznih značenja imena 
Marija. Među ostalim ime Marija znači: Gospoda- 
rica, Uzvišena, Moguća, Kraljica, Zvijezda Mora 
itd. Marija je kršćanskom srcu najljepše, najdraže 
i najuzvišenije ime, jer nama Marija znači majka 

Božja i majka naša. Kao što je svakom čovjeku pri- 

rođeno ime majke i u najtežim časovima i nesvijesno 

zove: majko moja!, tako je svakom kršćaninu priro- 

đeno ime majke Marije i zazivlje je spontano u svim 

svojim duševnim i tjelesnim potrebama. Radi toga 
je Crkva i ustanovila svetkovinu Imena Marijina, 
koju slavi svake godine na 12. rujna. 


25 


MARIJA U SJENI HRAMA 
JERUZALEMSKOG 


>|v. Joakim i Ana isprosili su od Boga dijete 
Mariju čvrstom vjerom i pobožnom molitvom. 
Kada su od Boga tražili milost, da im dade 
dijete u poodmakloj dobi od preko šezdeset godina, 
zavjetovali su, da će to dijete dati Bogu u službu u 
jeruzalemskom hramu, ako im molitva bude usliša- 
na. Bog im je molitvu uslišao i dao im Mariju. 
Trebalo je sada izvršiti zavjet. Kada je Marija 
poodrasla i kada je mogla živjeti i rasti bez majčine 
njege, dobri roditelji predadnu je pobožnim žena- 
ma, koje su služile u hramu jeruzalemskom. 


Kako piše židovski povjesničar Josip Flavije, 
pokraj hrama Gospodnjeg u Jeruzalemu nalazila se 
neka vrst samostana, koga su zvali Almos. Tu su 
živjele pobožne žene, koje su služile u hramu, tkale 
hramske zavjese i ćilime, čistile hram i ostatak vre- 
mena provodile u molitvi i razmišljanju. 'Takovu 
jednu ženu spominje i sv. Luka evanđelist. Kada 
su Marija i Josip donijeli u hram maloga Isusa, da 
Ga prikažu Bogu, sv. Luka kaže: “I bila je tu proro- 
čica Ana, kći Fanuelova, od plemena Aserova« Ona 
je bila veoma odmakla u godinama, a sedam je go- 
dina živjela sa svojim mužem od svoga djevojaštva. 
I tada je bila udovica imajući osamdeset i četiri 
godine, te nije odlazila od hrama služeći Bogu pos- 

tom i molitvom i noć i dan." (Luka 2, 36-38.) 

Tim pobožnim ženama, koje su služile Bogu u 
hramu predali su roditelji malu Mariju. Tada je 
u hramu Gospodnjem bio veliki svećenik Zaharija, 
otac sv Ivana Krstitelja. Marija je u hramu Gos- 
podnjem provela oko deset godina u radu, molitvi 
i razmatranju, spremajući se po Božjem planu za 
veliki poziv, da postane majka Božja, majka Isusova. 
Marija je poslušala riječ sv. Pisma: “Slušaj, kćeri, 
i vidi, prigni uho tvoje, zaboravi narod tvoj i dom 
oca tvojega." Ostavila je drage roditelje i roditelj- 
ski dom, podpuno se posvetila Bogu. Velika je to 
bila žrtva za malu Mariju, ali ju je ona rado primila 
i pokorila se volji Božjoj. Velika je to bila žrtva i 
za Marijine roditelje. Od Boga su molili i očekivali 
to dijete, kao suha zemlja rosu, kao žedan hladni 
izvor vode, kao ozebao sunce, ali kada im je dijete 
bilo najpotrebnije i najdraže, morali su ga dati u 
hram u službu, kako su se zavjetovali. Njihova žrtva 
bila je ravna žrtvi Abrahamovoj, kada je na Božju 
želju bio spreman žrtvovati sina Izaka. 

Svetkovinu Prikazanja Marijina u hramu Crkva 
slavi 21. studenoga. 

Tako je sveznajući Bog, svojim čudnovatim i 
nama ljudima nedokučivim putevima, pripravljao 
dolazak svoga Sina Isusa i našega Spasitelja na ovaj 
svijet. 

Za valjano vršenje svakoga zvanja potrebna je 
priprava. Zvanje Bl. Dj. Marije, da postane majka 
Božja, tražilo je posebnu, dugu i ustrajnu pripravu. 

Marija je provela u Gospodnjem hramu u Jeruza- 
lemu oko deset godina razmišljajući i moleći iz dana 
u dan sa psalmistom: “Jednu sam stvar molila od 
Boga i to još molim, da ostanem u kući Gospodnjoj 
sve dane života svoga, da kušam slasti moga Boga, 
da posjećujem hram Njegov. (Ps. 26, 4-5) O kako 
su mi dragi tvoji dvorovi, svemogući Bože. Duša 
moja čezne i žudi za dvorovima Gospodnjim. Moje 
srce i moje tijelo vesele se u Bogu mome, jer je ptiče 
našlo sklonište i lastavica gnijezdo svoje, oltare tvo- 
je, gdje će postaviti svoje mlade, svemogući Gospo- 
dine, moj kralju i moj Bože. Blaženi oni, koji 
stanuju u Tvojim dvorovima, o Gospodine. Hvalit 
ću Te od vijeka do vijeka. Oh, bolje je stanovati u 
Tvojim dvorovima jedan dan, nego tisuću dana 
gdje drugdje." (Ps. 84, 2-5) 

Tako se je poput mirisnog tamjana dizala po- 
božna molitva Bl. Dj. Marije pred Božje prijestolje. 
Tako se je Marija pripravljala za veliki poziv Božje- 
ga majčinstva. 

MARIJINE ZARUKE | 
SA SV. JOSIPOM 


lod židovskog naroda ženidba se je općenito 
cijenila više nego djevičanstvo. Zato je za 
svakog židovskog mladića i djevojku bio ideal 
osnovati obitelj i imati brojno potomstvo, odgojeno 
po zakonu Božjem. Iz židovskog naroda imao je 
doći Mesija-Spasitelj. Svaka djevojka iz plemena 
Davidova, iz kojega je imao biti Mesija, udavala se 
je s prikrivenom nadom i željom, ne će li baš ona 
ili bar netko iz njezina potomstva biti majka Mesi- 
jina. Zato su i cijenili više ženidbu nego djevi- 
čanstvo. 

Po židovskom običaju svaka djevojka već oko 
petnaeste godine zaručivala se je za mladića, koji 
će joj biti životni drug. Kod Židova zaruke su bile 
jednake ženidbi. Prigodom zaruka obdržavala se 
svečana gozba kod djevojačkih roditelja. 'Tom 
zgodom mladić bi dao djevojci prsten. Djevojka 
je već s tim postala njegova prava, zakonita žena. 
Mladić zaručenu djevojku nije mogao ostaviti bez 
grijeha i kazne. Ako bi imao kakav valjan razlog 
da je ipak odpusti, morao joj je platiti rastavu kao 
zakonitoj ženi, kako kaže sv. Evanđelje. (Mat. 19,1) 
Ako bi se zaručena djevojka iznevjerila momku, 
bila bi kažnjena po zakonu kao preljubnica. Iako 
su Židovi zaručenu djevojku smatrali pravom, za- 

konitom ženom, bio je narodni običaj, da djevojka 
iza zaruka ostane još oko godinu dana u roditeljskoj 
kući. Kroz to vrijeme ona ne živi niti opći sa za- 
ručnikom, nego sprema svoje udadbeno ruho, a 
mladić se sprema za svadbu, kada će svoju zaručnicu 
povesti u vlastitu kuću i s njome živjeti kao sa za- 
konitom ženom. Dovođenje zaručnice u vlastitu 
kuću jest samo zadnja formalnost židovske ženidbe, 
a oni su pravno već na zarukama postali zakoniti 
muž i žena. Sve ove ženidbene židovske običaje 
potrebno nam je znati, da bolje shvatimo zaruke BI. 
Dj. Marije i sv. Josipa. 


Za djevojke, koje su služile u hramu, ako nisu 
imale roditelja, koji bi se pobrinuli za njihovu uda- 
ju, pobrinuli bi se hramski svećenici. Stara kršćan- 
ska predaja kaže, da su svećenici jednoga dana 
najavili Mariji, da je vrijeme, da se i ona zaruči. 
Ta vijest Mariju je jako ražalostila, jer ona je za- 
vjetovala vječno djevičanstvo i želila je cijeli život 
provesti u hramu. Prije toga važnog čina Marija 
je dugo i pobožno molila Boga i tražila upute s neba. 
Neki unutarnji glas govorio joj je, da je to volja 
Božja, da se zaruči, premda joj to nije bilo jasno 
zašto.  Volju i naredbu starijih Marija je uvijek 
poštivala i vršila kao volju Božju. Pa i ovaj put 
ona se pokori naredbi svećenika. Marija je molila 
Boga, da joj dade zaručnika, s kojim bi po dogovo- 
ru živjela kao s bratom, u vječnoj čistoći. Svemo- 
gući Bog, koji upravlja svim stvarima, pobrinuo se 
je, da nađe dostojnog čuvara Marijina djevičanstva. 

Kada se je pročulo, da je Marija spremna za zaruke 
i udaju, javilo se je mnogo mladića, koji su je želili 
imati za zaručnicu. Da ne bi ni jednoga uvrijedili 
i odbili, svećenici odluče, da će pred svakoga staviti 
jednak štap,, koga su se oni morali dotaći i čiji štap 
po Božjoj volji prozeleni, taj će dobiti Mariju za 
zaručnicu. Svi ostali mladići dotakli su se svoga 
štapa i nije se ništa dogodilo. Kada se je drvodjelac 
Josip dotakao svoga štapa, najedanput je prozelenio 
i procvjetao lijepim čistim ljiljanima. To je bio 
za Mariju znak Božji, da uzme Josipa za zaručnika. 
Tako veli pobožna kršćanska predaja. 


Razni zavjeti i obećanja Bogu bili su vrlo česta 
i obična stvar među Židovima. 'To je bio znak nji- 
hove vjere i odanosti Bogu. U sv. Pismu staroga 
zavjeta stoji: “Kada se zavjetuješ Gospodinu Bogu, 
nemoj odgađati da ispuniš zavjet . . . Ako ne obećaš 
Bogu, onda si bez obveze. Ali što je jedanput obe- 
ćano iz tvojih usta, to mora biti obsluženo." (Deuter. 
21-23) Židovi su običavali zavjetovati Bogu razne 
stvari i opsluživanje raznih kreposti, ali nam sv. 
Pismo ne spominje ni jedan slučaj prije BI. Dj. Me. 
rije, da je djevojka zavjetovala djevičansku čistoću. 
Možda po posebnoj Božjoj providnosti, koja sa svim 
upravlja i ravna ili po posebnoj božanskoj objavi 
Marija je prva zavjetovala djevičansku čistoću, 
premda to nije do tada bio običaj u židovskom na- 
rodu. Božja je providnost htjela da baš njegova 
Odabranica zavede taj običaj zavjet djevičanske čis- 
toće, koga će kasnije slijediti bezbroj kršćanskih 

djevica. Po narodnom običaju Marija je morala 
imati bar dvanaest godina, da mogne učiniti zavjet, 
Po svoj prilici Marija je zavjetovala čistoću u Go. 
spodnjem hramu u Jeruzalemu na dan koje veće 
svetkovine, ali svakako Prije Anđeoskog Navije- 
štenja. 

Kada sv. Evanđelje spominje prvi put Mariju, 
kaže, da je bila djevica, zaručena za muža Po imenu 
Josipa, iz kuće Davidove. (Luka, 1,27) Stara krš. 
ćanska predaja tvrdi, da je Marija za vrijeme za- 
ruka bila siroče, bez oca i majke. Bilo joj je oko 
Petnaest godina, kada su se obično židovske djevoj- 
ke zaručivale. Tako se je i Marija po Božjoj volji 
zaručila za nazaretskog drvodjelca Josipa. Bila je 
zaručena i kao djevica čekala je u kući svoje rodbi. 
ne, kada će je njezin zaručnik povesti u svoju vlas- 
titu kuću. 


Marija je već za svoga boravka u hramu zavjeto- 
vala, da će čuvati vječnu čistoću. Svoj zavjet vječne 
čistoće Marija je očitovala svome zaručniku sv. Jo- 
sipu. Josip na to pristane i zavjetuje i on, da će 
čuvati vječnu čistoću. Svemogući Bog htio je, da 
Majka Njegova Sina Isusa bude čista djevica, ali u 
isto vrijeme htio je, da ona bude i zakonita žena, da 
se tako pred židovskim zakonom i narodom zaštiti 
njezina čast i materinstvo, da se osigura najvjerodo- 
stojniji svjedok Marijina djevičanstva, njezin zako- 
niti zaručnik i da se na taj način osigura hranitelj 
i čuvar maloga Isusa i Njegove Majke. Za taj uzvi- 
šeni poziv Bog je odabrao sv. Josipa. 

i ij Č uhu 
Isus je bio sin Djevice Marije začet po peia 
Svetome. Svijet nije mogao shvatiti ovo i 3 
1 ij i da nije bila 
j a rodila Isusa, 
stvo. Kada je Marij : a eia 
žjoj i ti zaručena za prav pa 
Božjoj providnos : 
bila bi sA židovskom zakonu kamenovana . pje 
nica, ali ovako, Marija je bila Josipova posu 
orljet je Isusa zvao Josipovim sinom, a sisi 
ME eia bilo je zakonito pred židovski 
onom. .. si 
1 Zaruke Bl. Dj. Marije i sv. Josipa Crkva slavi 
23. siječnja svake godine. 


ena 


Marija kao djevojka 

ANĐEO GOSPODNJI 
NAVIJESTI MARIJI 


Bik mjeseci iza Marijinih zaruka s Josipom 
sklopile su se druge, neizkazano veće i svetije 
Lat zaruke između Marije i samoga Boga. 

Presveto Trojstvo je odlučilo, da napokon dru- 

ga božanska osoba uzme ljudsko tijelo od Djevice 
Marije, da postane čovjekom i otkupi svijet od 
istočnoga grijeha. Bog poštuje našu slobodnu volju, 
Pa nije htio ni Mariji jednostavno naložiti, da bude 
majka Božja, nego je tražio od nje slobodni i dra. 
govoljni pristanak, da bude zaručnica Duha 
i majka Božjeg Sina Isusa. 

Marija je bila u molitvi i razmatranju.  Naje- 
danput se pred njom nađe nepoznati mladić, sav u 
sjaju i bjelini, a lice mu je odsijevalo nebeskom 
ljepotom. Marija, kao skromna i čista djevica, 
zbunila se je, kada je vidjela pred sobom nepoznata 
mladića. To nije bio zemaljski mladić, nego ne- 
beski anđeo Gabriel, koji pozdravi Mariju: 

— Zdravo Marijo, milosti puna, Gospodin s 
Tobom! 

Taj divni i čudnovati pozdrav Mariju je još više 
zbunio. Sama se je pitala, kakav bi to bio pozdrav. 
Ali joj anđeo odmah reče: 

— Ne boj se Marijo, jer si našla milost kod Bo- 
ga. Evo ćeš začeti i poroditi sina, i nadjeni mu ime 


Svetoga 


37 
lsus. On će biti velik i zvat će se Sin Svevišnjega. 
I dati će mu Gospodin Bog prijestolje Davida oca 
njegova, i kraljevat će u domu Jakovljevu uvijeke, i 
kraljevstvu njegovu ne će biti kraja. oma 

Na te riječi Marija se još više uznemiri. Ona 
je vrlo dobro znala, da će Mesija doći, i njezina je 
duša za Njim čeznula. Ali se je kao ponizna djevica 
iznenadila, da je Bog baš nju izabrao, da bude Me- 
sijina majka. Ona, koja se u svemu spremno poko- 
ravala volji Božjoj, gle, ovdje je počela oklijevati. 
A zašto? "Ona je Bogu zavjetovala čistoću i ne zna, 
kako se može spojiti majčinstvo i djevičanstvo. Za 
nju je to bila uzvišena ponuda, da postane i m 
Božjom, ali joj se činilo zavjetovano djevičanstv 
još ljepše. Zato Marija upita anđela: . 

— A kako će to biti, kada ja ne poznam muža: 

To će reći, kako se to može dogoditi, da posta- 
nem majka, kada sam ja zavjetovala djevičanstvo i 
ne ću da imam posla ni s jednim čovjekom. 
= Na to joj anđeo Gospodni odgovori: ' 

— Duh Sveti doći će na te, i krepost će te Sve- 
višnjega osjeniti, i ono, što ti porodiš, zvati će se . 
Božji. 1, evo, Elizabeta, tvoja rođakinja, i ona ke 
sina u svojoj starosti, i evo je šesti mjesec njoj, koju 
zovu nerotkinjom; jer u Boga nije nemoguća ni 
Maje Marija čula, da će začeti po kreposti 
Duha Svetoga, i da će njezino djevičanstvo ostani 
netaknuto, pristala je na anđelove riječi. Parsdiecud 
sklopi ruke, podigne o k nebu i s potpunim pre : 
njem u volju Božju reče: 

_ Evo službenice Gospodnje, neka mi bude po 
riječi tvojoj. (Luka 26-28) 

Na te Marijine riječi i pristanak događa se čudo 
nad čudesima. Taj čas Marija je postala majka 
Božja. Od djevičanske krvi i tijela Marijina na- 
stalo je tijelo Isusovo. Tako je druga božanska 
osoba Isus postao čovjekom. 

S Marijinim riječima: “Evo službenice Gospod- 
nje, neka mi bude po riječi tvojoj", započelo je 
djelo ljudskog odkupljenja. Anđeo Gabriel pregiba 
koljeno pred svojim Bogom u utrobi prečiste dje- 
vice Marije.  Klanja se s poštovanjem svojoj Kra- 
ljici i ide nazad u nebo. 


Svetkovinu Navještenja Anđeoskoga Mariji 
Crkva slavi na 25. ožujka. 


Naviještenje Kljaković 

MARIJA POHODI 
SV. ELIZABETU 


f ja vrijeme naviještenja anđeo je rekao Mariji i 
) , drugu veselu vijest: “I, evo, Elizabeta tvoja 
“rodica, začela je sina u svojoj starosti ima već 
šest mjeseci, ona; koju su zvali nerotkinjom, jer kod 
Boga nije ništa nemoguće." a 
Taj događaj sv. Pismo opisuje nam ovako: “Bio 
je u vrijeme Heroda, kralja. Judeje, neki svećenik 
po imenu Zakarija od razreda Abijina i žena nje- 
gova od kćerih Aronovih, i ime njezino Elizabeta. 
Bili su oboje pravedni pred Bogom, živeći po svim 
zapovijedima i uredbama Gospodnjim bez mane. I 
nisu imali djeteta, jer je Elizabeta bila nerotkinja, 
i oboje bijahu odmakli u godinama. Kad je on 
vršio svećeničku službu po redu svoga razreda pred 
Bogom, po običaju svećeničkom ždrijebom ga zapa- 
de, da uđe u hram Gospodnji i prinese kad. A sve 
je mnoštvo naroda bilo na polju i molilo se u vrije- 
me kađenja. Njemu se ukaže anđeo Gospodnji, 
stojeći s desne strane oltara kadionoga. I kada vidje 
Zakarija, uplaši se i strah ga spopade. Anđeo mu 
reče: “Ne boj se, Zakarija, jer je uslišana molitva 
tvoja. Eto će ti žena Elizabeta roditi sina, i nadjeni 
mu ime Ivan. I bit će ti radost i veselje, i mnogi će 
se obradovati rođenju njegovu. Jer će biti velik 
pred Gospodinom. Ne će piti vina ni opojnih pića, 

i napunit će se Duha Svetoga već u utrobi svoje 

majke. Ion će ići pred njim u duhu i sili Ilijinoj, 

da obrati srca otaca k djeci i nepokorne k mišljenju 

pravednika, da pripravi Gospodinu puk spreman. 

Tada reče Zakarija anđelu: Po čemu ću ja to spo- 

znati? jer sam ja star i moja je žena poodmakla u 
godinama. I odgovori mu anđeo: Ja sam Gabriel, 

što stojim pred Bogom, i poslan sam da govorim s 
tobom i da ti javim ovu radosnu vijest. 1, evo, za- 
nijemit ćeš i ne ćeš moći govoriti do onoga dana, 
dok se to ne zbude, zato što nisi vjerovao mojim 
riječima, koje će se ispuniti u svoje vrijeme. I puk 
je čekao Zakariju i čudio se, što se zabavio u hramu. 
A kada iziđe, nije mogao da im govori. I upoznaše, 
da je vidio prikazanje u hramu... I on im je na- 
migivao, i ostade nijem. I kad se navršiše dani 
njegove službe, otide kući svojoj. Poslije ovih 
dana zatrudnje Elizabeta, njegova žena, i krila se 
pet mjeseci govoreći: Tako mi učini Gospodin: U 
ove dane milostivo pogleda na me, da skine s mene 
sramotu među ljudima". (Luka 1, 5-25) 


Vijest, da je Elizabeta u svojoj starosti začela, 
jako je obradovala Bl. Dj. Mariju. Ona odluči da 
će posjetiti svoju rođakinju Elizabetu, da joj čestita 
na sreći, što je postala majka i da joj pomogne kao 
rodilji u kućnim poslovima. Marija se uputi na 
daleki put. Obitavalište njezine rođakinje Eliza- 
bete Aim Karim daleko je od Nazareta 82 milje. 
Tada nije bilo nikakovih prevoznih sredstava, nego 
se putovalo na nogama, ili u najboljem slučaju 

jašeći na magaretu. 'To putovanje trajalo je četiri 
pet dana. Put je bio dug, naporan i pogibeljan. 
Ali Mariju to nije smetalo. Ona je znala, da je 
Elizabeta potrebna njezine pomoći i zato hiti da joj 
pomogne, kao što i nama hiti, da nas pomogone u 
duševnim i vremenitim potrebama, ako je ponizno 
i pouzdano molimo za pomoć. 


Kada je Elizabeta ugledala Mariju pred svojom 
kućom, srce joj je zaigralo od veselja. Nadahnuta 
Duhom Svetim Elizabeta pozdravi Mariju: 


— Blagoslovljena ti među ženama, blagoslovljen 
plod utrobe tvoje. Odkuda to, da k meni dolazi 
majka Boga mojega. Blago tebi što si povjerovala 
anđelu, jer od sada si blagoslovljena među ženama. 
Jer gle, kada dođe glas pozdrava tvoga u moje uši, 
zaigra od radosti dijete u utrobi mojoj. I blago tebi, 
što si vjerovala, da će se izvršiti, što ti je kazao 
Gospodin." (Luka 1, 42-46) 


To dijete bio je sv. Ivan Krstitelj, preteča Isu- 
Louvre — Paris sov, koji je u utrobi majčinoj pozdravio svoga Boga 
Marijin pohod sv. Elizabeti Isusa i Njegovu prečistu majku Mariju. 


Domenico Ghirlandaio (1449—1494) 


Elizabeta je mogla znati jedino po nadahnuću 
Božjem, da je Marija postala majka Božja. Marija 
ponizna i postidna djevica, kada o tome nije ništa 
kazala ni svome ljubljenom zaručniku, sigurno nije 
nikome drugome. Dok ju je Elizabeta pozdravljala, | 
Marijina je duša bila prepuna zahvalnosti Bogu. 
Zato Marija zapjeva pjesmu zahvalnicu, najljepšu, 
što su je ikada ljudska usta izrekla: 

Veliča duša moja Gospodina! 

I raduje se duh moj u Bogu, Spasitelju mojemu. 

Što pogleda na poniznu službenicu svoju. 

Jer, gle, odsada će me blaženom zvati svi na- 
raštaji. 

Jer mi učini velike stvari onaj, koji je silan, i 
sveto je ime njegovo. 

I milosrđe je njegovo od koljena do koljena, 
onima, koji ga se boje. 


Učini silu rukom svojom, rasprši ohole u misli-. 


ma srca njihova. 

Zbaci vladare s prijestolja, i podiže neznatne. 

Gladne napuni dobrima, a bogate odpusti 
prazne. 

Zauze se za Izraela, slugu svoga, sjećajući se 
milosrđa svoga. 

Kako to obeća ocima našim, Abrahamu i potom- 
stvu njegovu do vijeka. 


Oko tri mjeseca Marija je ostala kod svoje rođa- 
kinje Elizabete. Elizabeti navrši se vrijeme da rodi 
i rodi sina. Kada čuše susjedi i njezini rođaci, da 
joj je Gospodin pokazao veliko milosrđe, radovali 
su se s njome. I osmi dan dođoše da obrežu dijete, 
i htjedoše ga nazvati imenom oca njegova Zakarije. 
Ali njegova mati reče: “Ne, nego Ivan će se zvati". 
I rekoše joj: Nikoga nema u tvojoj rodbini, koji bi 
se tako zvao. I namigivali su njegovu ocu, kako bi 
on htio da ga nazovu. I zaiskavši pločicu napisa: 
Ivan mu je ime. I začudiše se svi. I odmah mu se 

otvoriše usta njegova i jezik njegov, i govorio je 
slaveći Boga. I obuze strah susjede njihove, i po 
svim gorama judejskim razglase se događaji ovi. I 
svi, koji čuše, razmišljali su u srcu svome o tome 
govoreći: Što će dakle biti ovo dijete, jer je ruka 
Gospodnja bila s njim. I Zakarija, njegov otac, 
napunivši se Duha Svetoga i prorokova govoreći: 
Blagoslovljen Gospodin Bog Izraelov, što pohodi i 
odkupi narod svoj! I podiže nam rog spasenja u 
kući Davida, sluge svoga. Kao što je obećao ustima 
svetih proroka svojih od davnine: Spasenje od na- 
ših neprijatelja i iz ruku svih, koji na nas mrze. Da 
učini milosrđe ocima našim, i da se sjeti svetoga 
zavjeta svoga, prisege, kojom se zakle Abrahamu, 
ocu našemu, da će nam dati, da se izbavimo iz ruku 
neprijatelja svojih i da mu služimo bez straha, u 
svetosti i pravdi pred njim, dok smo živi. I ti, dijete, 
zvat ćeš se prorok Svevišnjega, jer ćeš ići pred licem 
Gospodnjim, da mu pripraviš puteve, da poučiš 
narod njegov, da je spasenje njegovo u oproštenju 
grijeha njegovih; po dubokom milosrđu Boga na- 
šega, po kojem nas pohodi sunce s visine; da obasja 
one, koji sjede u tami i u sjeni smrtnoj, da uputi 
noge naše na put mira. A dijete je raslo i utvrđi- 
valo se duhom. I bilo je u pustinji dotle, dok se ne 
pokaza Izraelu." (Luka 1, 57-80) 


Kada se Elizabeta oporavila od porođaja, Marija 
odluči da se povrati u Nazaret k svome zaručniku 
Josipu. Marija je s Isusom donijela obilje Božjega 
blagoslova i sreće u onu kuću, a osobito na malog 

sv. Ivana, budućeg neustrašivog preteču Isusa, Ja- 
ganjca Božjega. 


Svetkovinu Pohođenja sv. Elizabete Crkva slavi 
na Ž. srpnja. 


Marija s majkom sv. Anom 

TJESKOBA_MARIJINA 
ZARUČNIKA SV. JOSIPA 


E Marijinim srcem raslo je božansko Djetešce, 
začeto po kreposti Duha Svetoga. Kada se 
ŠI Marija povratila od sv. Elizabete, sv. Josip 
opazi, da je njegova zaručnica trudna. Sv. Josip 
bio je jako iznenađen i ožalošćen. On je volio BI. 
Dj. Mariju. Znao je, da se je on vladao prema njoj 
djevičanski. Znao je, da su se on i Marija zaručili 
djevičanskim zarukama, a eto, Marija je postala 
majka. Bog mu nije bio još objavio veliko otajstvo 
začeća Sina Božjega po Duhu Svetome. 

Josip je bio tužan i u velikoj tjeskobi, što da 
učini s Marijom. Hoće li je svečano dovesti u svoju 
kuću? On bi to želio, ali ga je grizla sumnja, kako 
je Marija postala majka. Hoće li joj dati “odpusno 
pismo" i snjome razvrgnuti zaruke, što je mogao po 
zakonu učiniti. Da je odpusti, svijet bi mislio naj- 
gore o Mariji, a on pravednik, kako ga zove sv. 
Pismo, nije mogao to učiniti. Hoće li stvar prijaviti 
suđu? E onda bi Mariju kamenovali, a on je bio 
uvjeren, da je ona pravedna. On se je sjećao pro- 
ročanstva Izaijina o djevici, koja će začeti i poroditi 
sina . Na tu pomisao Josip zadrhta od uzbuđenja. 
Da nije Marija ta djevica? Ali odmah pomisli u 
svojoj dubokoj poniznosti: A jesam li ja dostojan, 
da budem zaručnik te djevice? Duša velikog pra- 

vednika sv. Josipa bila je u velikoj stisci. Bog je 
kušao svoga slugu. 

Marija je znala za Josipovu duševnu tjeskobu i 
nemir. Sama nije znala, što bi učinila. Ako mu 
kaže sve, što se dogodilo između nje i anđela Ga- 
briela, hoće li on moći to shvatiti, hoće li on to vje- 
rovati. Ponizna djevica nije mogla govoriti o veli- 
kom dostojanstvu i časti na koju je Bog uzvisio. 
Djevica premudra znala je, da će Bog mnogo bolje 
i zgodnije znati sačuvati njezinu čast i čast njezina 
Sina, pa je pouzdano sve prepustila u ruke Božje, 
moleći Boga, da je zaštiti i da Josipa umiri. Bog 
se nije oglušio na molbe svoje odabranice. 

Sv. Josip ne znajući, što bi učinio, odluči, iako 
teška srca, da će potajno ostaviti Mariju. On će je 
ostaviti Božjoj providnosti, koja će sigurno s njome 
upraviti. Sv. Evanđelje o tome nam kaže kratko i 
jasno: “Dok je on tako mislio, gle, anđeo Gospodnji 
javi mu se u snu govoreći: Josipe, sine Davidov, ne 
boj se uzeti k sebi Mariju, zaručnicu svoju, jer ono, 
što se u njoj začelo, od Duha je Svetoga. Ona će 
poroditi sina i nadjeni mu ime Isus, jer on će izbaviti 
narod svoj od grijeha njegovih." (Mat. 1, 18-22) 

Josip je bio sav sretan i"blažen. Njegova sumnja 
bila je raspršena. Uzvišena tajna bila mu je otkri- 
vena i jasna. S tim njegovo poštovanje i ljubav 
prema Djevici Mariji još su više porasli. Njegova 
dobrota i pravednost bila je nagrađena. Po Božjoj 
volji on je bio Marijin zaručnik, Isusov poočim i 
hranitelj, i on mu je imao dati ime Isus. I svatko 
će u Nazaretu govoriti: Isus, sin Josipov. 


Marijin zaručnik sv. Josip u duševnoj tjeskobi 

Josip svečano dovede Mariju u svoju kuću. Pro- 
slavi svečano svadbu i pun svetoga poštovanja i 
rajske nade očekivao je dolazak Marijina Sina na 
ovaj svijet. 

Marija se je smirila i zahvaljivala Bogu na div- 
nom riješenju Josipove tjeskove i žalosti. Ona se 
je dala svom dušom na.molitvu i razmatranje veli- 
kog otajstva. Eto je postala živi Božji hram. Pod 
njezinim djevičanskim srcem ležao je Spasitelj cije- 
loga svijeta. 


Marija Sassoferrato (1602—1689) 

MARIJA RODI ISUSA 


jevica Marija i sv. Josip živjeli su sretni i zado- 
voljni u malom palestinskom gradiću Naza- 
retu.  Približivao se je dan, kada će Marija 
roditi dijete, začeto po Duhu Svetome. Po svemu 
je izgledalo, da će se dijete roditi u Nazaretu, gdje 
su oni stanovali . A prorok Mikeja već sedam sto- 
tina godina prije Isusova rođenja prorekao je, da 
će se Isus roditi u Betlehemu gradu Davidovu. Bog 
se je pobrinio, da se ispuni i to proročanstvo. 
Tada cijeli poznati svijet bio je pod vlasti i 
upravom rimskih careva. Rimskim carstvom vladao 
je tada najmoćniji rimski car August. Nakon dugih 
i krvavih ratova August je svladao sve protivnike. 
U cijelom tada poznatom svijetu vladao je mir, kao 
predznak, da na zemlju dolazi kralj mira, Isus Krist. 
Car August, da pokaže moć i veličinu svoga carstva, 
naredi, da se pobroji i popiše sve pučanstvo. Ta 
naredba zahvatila je i Palestinu, kojom je tada 
upravljao u ime rimskoga cara, kralj Herod. 
Po židovskom običaju, svatko je morao ići u 
svoj glavni grad, u svoju općinu, da izvrši popis za 
se i svoju obitelj. Josip i Marija bili su od pleme- 


na Davidova, a njihov glavni grad bio je Betlehem. 


Sveto Evanđelje nam kaže: “Tada ode Josip iz Ga- 
lileje, iz grada Nazareta u Judeju, u grad Davidov, 
koji se zove Betlehem, jer bijaše iz kuće i porodice 
Davidove, da se upiše s Marijom, sebi zaručenom 


52 s 


Giotto (1266—1337) Capela Serovegni, Padova 


Poklon kraljeva od istoka 


Fra Angelico (1887—1455) 


Florence: Samostan sv. Marka 


Porođenje Isusovo 

ženom, koja je bila trudna." (Luka 2, 4-5) 

Put od Nazareta do Betlehema je dalek 75 milja. 
Bilo je zimsko doba. Tada nije bilo puteva ni pre- 
voznih sredstava kao danas. Putovalo se pješke ili 
u najboljem slučaju jašeći na konju ili magaretu. 
Putovalo se četiri dana. Bilo je to teško i umorno 
putovanje, ali su ga Josip i Marija poduzeli u pod- 
punom predanju u volju Božju, znajući, da će nji- 
hovo putovanje donijeti svijetu najveseliji događaj 
ljudske povijesti, rođenje Isusovo. 


Marija i Josip stigli su u Betlehem kasno u noći. 
Umorni od puta, tražili su, gdje da prenoće. U 
Betlehemu je bilo mnogo svratišta, ali taj dan bila 
su puna stranaca, koji su također došli radi popisa 
pučanstva. Josip i Marija išli su od vrata do vrata, 
tražili su konačište, ali bez uspjeha. Svagdje su bili 
odbijeni istim riječima: “Sve je zauzeto, nema više 
mjesta." Josip je bio zabrinut za Mariju i dijete, 
koje se imalo svaki čas roditi. Ponovno je kušao 
sreću, kucao i tražio, ali je bilo sve uzalud. 

Mariju i Josipa to je zabolilo u dno duše. Te 
noći imao se roditi Spasitelj svijeta, koji dolazi na 
zemlju, da odkupi i spasi ljude, a ljudi Mu ne dadu 
ni prenoćišta. Bila je hladna, zimska noć. Morali 
su tražiti i naći bilo kakovo sklonište. Josip je po- 
znavao okolicu grada. Znao je, da se u polju može 
naći kakova pećina, koja je služila pastirima za 
blago. Josip i Marija ostavili su grad Betlehem u 
njegovu bučnom životu i uputili se u polje, da nađu 
sklonište. Napokon se namjere na jednu pećinu. 

Sveti putnici sa strahom uđoše u taj čudnovati stan. 
Ogledali su se naokolo. Ne nađoše ništa, što bi ih 
utješilo i razveselilo. Bilo je sve pusto, osamljeno 
i hladno, samo predaja kaže, da su u uglu našli pri- 
vezana volića. Ušli su u tu pećinu. Uveli su i svoje 
živinče, na kome su dojašili iz Nazareta. ' 
Nadošlo je vrijeme da u tom siromaštvu prečista 
Djevica Marija porodi sina Isusa. Taj veliki do- 
gađaj sv. Evanđelje opisuje nam vrlo jednostavnim 
riječima: “I rodi sina svoga prvenca, povi ga u pele- 
nice i metnu ga u jaslice, jer nisu imali mjesta u 
gostionici." (Luka 2, 1) : 
Marija je postala Majka Božja, Bogorodica. 
Pred tom činjenicom, pred tim velikim odlikova- 
njem Bl. Dj. Marije ostali su zapanjeni pisci sv. 
Evanđelja. Zato i opisuju to kratkim, jednostav. 
nim riječima. Marija je dala ljudsko tijelo Božjem 
Sinu Isusu. Porodila Ga je bez boli. Porodila Ga 
je, a ipak je sačuvala podpuno svoje djevaansta 
Marija puna milosti, bila je sada i puna sreće i ve- 
selja. Marija je bila puna veselja kao zaručnica 
Božja, jer Mu je dala na svijet Sina Isusa. Bila je 
vesela kao majka, jer je u rukama držala vlastitoga 
Sina. Bila je vesela kao djevica, jer je njezino dje- 
vičanstvo ostalo nataknuto. Kad 
Josip i Marija ljubili su malog Isusa i klanjali 
Mu se. Od silnoga veselja oni su zaboravili na 
umor, na siromaštvo i studen u štalici. S njima za- 
jedno veselili su se rođenju Isusovu također stanov- 
nici neba kao i stanovnici zemlje, koji bijahu dobre 

volje. Sv. Evanđelje kaže nam kratko i jasno: “Bija- 
hu pastiri u onom kraju, u polju, koji su čuvali 
noćnu stražu kod svoga stada. I anđeo Gospodnji 
pristupi k njima, slava ih Gospodnja obasja, i vrlo 
se prepadoše. Ali reče im anđeo: Ne bojte se! jer 
gle, javljam vam veliku radost, koja će biti svemu 
narodu; jer vam se danas rodi Spasitelj, koji je Krist 
Gospodin, u gradu Davidovu. I eto vam znaka: 
Naći ćete djetešće, povito u pelenice, gdje leži u 
jaslama. I najedanput postade s anđelom mnoštvo 
nebeske vojske hvaleći Boga i govoreći: Slava Bogu 
na visini, a na zemlji mir ljudima dobre volje. I 
kada anđeli otidoše od njih na nebo, govorahu 
pastiri jedan drugome: Hajdemo do Betlehema, da 
vidimo to, što se dogodilo, što nam je obznanio 
Gospodin. I dođoše žurno i nađoše Mariju i Josipa 
i djetešce, gdje leži u jaslicama. A kad vidješe, ja- 
više, što im je rečeno za ovo dijete. I svi, koji čuše, 
diviše se tome, što im kazaše pastiri. A Marija je 
čuvala sve ove događaje i razmišljala o njima u svom 
srcu. I vratiše se pastiri slaveći i hvaleći Boga za 
sve, što čuše i vidješe, kao što im je kazano." (Luka 
2, 8-20) 

Takova bijaše prva sveta božićna noć. Otajstvo 
i ljepotu te noći mi u duhu obnavljamo svakoga 
Božića. 

MARIJA PRIKAZUJE 
ISUSA 


sam dana nakon Isusova rođenja po propisima 
Ki židovskog zakona obrezovali su dijete. Obre- 
zovanje je kod Židova vjerski obred, po kome 
se muško dijete prima u vjersku zajednicu, kao što 
se kršćani po krštenju primaju u Crkvu. Prigodom 
obrezovanja djetetu se davalo ime. Tako je i Ma- 
rija kod obreda obrezovanja dala svome djetetu 
ime Isus, kao što Ga nazva anđeo, prije nego se 
zače u utrobi majčinoj. 

Četrdeset dana nakon Isusova rođenja Marija se 
uputi s Josipom i djetetom Isusom u Jeruzalem, da 
prikaže Isusa Bogu i izvrši obred očišćenja. Kod 
Židova je bio zakon, ako žena kod prvog porođenja 
rodi muško dijete, da to dijete mora biti prikazano 
i posvećeno Bogu. Zakon prikazanja prvorođenog 
muškog djeteta Bogu nastao je ovako. Kada su 
Židovi bili u egipatskom ropstvu, trpili su strašna 
progonstva. Preko Mojsija Bog je naredio egipat- 
skom kralju, da pusti na slobodu Njegov odabrani 
židovski narod. Egipatski kralj nije htio poslušati 
Božje naredbe, zato ga Bog strašno kazni. U nje- 
govu kraljevstvu pomrla su sva prvorođena muška 
djeca. 'Tom prigodom Bog je naredio Židovima, 
da svaka obitelj zakolje mlado janje i od njegove 
krvi stavi znak nad vratima, da se zna, koja je židov- 


o i 


Van Dyek (1599—1641) 


Rođenje Isusovo 


Galeria Corsini, Rim 


61 


Louis Morales (1509—1586) Muzej del Prado, Madrid 


Marija i Josip prikazuju Isusa u hramu 

ska obitelj, da se pošteđe njihovi prvorođenci od 
smrti. "Tako su židovski prvorođenci ostali na ži- 
votu. Kao uspomenu na to čudesno oslobođenje 
Židovi su uoči Pashe klali i Bogu žrtvovali mlado 
janje . Od oslobođenja iz egipatskog ropstva Bog 
je tražio, da se židovski prvorođenci posvete Njemu, 
da Mu služe u hramu kao svećenici. Kasnije po 
odredbi Božjoj od dvanaest židovskih plemena samo 
pleme Levijevo bilo je određeno za svećenike. Prvo- 
rođeni muškarci drugih plemena, koji su bili posve- 
ćeni Bogu po prijašnjoj odredbi, nisu više mogli 
služiti u hramu kao svećenici. Zato su ih njihovi 
roditelji morali odkupiti novcem, koji se je upo- 
trebljavao za uzdržavanje svećenika iz plemena 
Levijeva.  Odkupnina je bila pet šekala, što je vri- 
jedilo oko pet dolara. Dosta velika odkupnina za 
siromašne obitelji. 

Jer je Isus bio Marijin prvorođenac, ona ga je 
s Josipom prikazala Gospodinu i odkupila za pet 
šekala. Isus, kao sin Božji, nije bio vezan ni na 
obrezovanje, ni na prikazanje, ni na odkup. Ali kao 
čovjek i kao član vjerske i narodne zajednice podlo- 
žio se je vjerskom i narodnom zakonu, da dade na- 
rodu dobar primjer, kako treba opsluživati vjerske 
i narodne zakone. 

Drugi zakon tražio je, da žena iza poroda mora 
obaviti obred očišćenja. Četrdeset dana nakon po- 
rođaja žena se je smatrala nečistom i nije smjela ući 
u hram prije nego obavi obred očišćenja. Taj obi- 
čaj vrše i danas u nekim mjestima katoličke žene, 

iako to nije zapovjeđeno od Crkve. Kod obreda 
očišćenja i uvođenja u hram po židovskom propisu 
žena je morala prikazati Bogu žrtvu i to mlado janje 
i golubicu. Siromašnije žene, koje nisu imale ja- 
njeta, mogle su žrtvovati dva goluba, što je učinila 
i Bl. Dj. Marija kao siromašna žena. BI. Dj. Ma- 
rija, koja nije imala ni sjene grijeha na svojoj duši, 
nije bila obvezana da izvrši obred očišćenja. Iako 
je Marija bila prečista djevica rado se je podložila 
propisima narodnog zakona o očišćenju, samo da 
dade drugima dobar primjer, kako treba opsluživati 
propise zakona. 


Sveto Evanđelje kaže nam o tome: “I pošto se 
izvršiše dani čišćenja njezina po zakonu Mojsijevu, 
doniješe Ga u Jeruzalem, da Ga prikažu Gospodinu, 
kako je napisano u zakonu Gospodnjem: “Svaki 
muški prvorođenac neka se posveti Gospodinu"; i 
da prinesu žrtvu, kako je propisano u zakonu Go- 
spodnjem, dvije grlice ili dva golubića. I, gle, bio 
je u Jeruzalemu čovjek po imenu Simeon. I taj je 
čovjek bio pravedan i bogobojazan, koji je čekao 
utjehu Izraelovu, i Duh Sveti bio je u njemu. I 
objavio mu je Duh Sveti, da ne će vidjeti smrti, dok 
ne vidi Krista Gospodnjega. I dođe po Duhu u 
hram. I kad donesoše roditelji dijete Isusa, da uči- 
ne za Njega po običaju zakona, on Ga uze na svoje 
ruke, slavi Boga i reče: Sad odpuštaš s mirom slugu 
Svoga, Gospodine, po riječi svojoj; jer vidješe oči 
moje spasenje tvoje, koje si pripravio pred licem 
Svih naroda: svijetlo, da rasvijetli neznabošce, i sla- 

vu naroda tvoga izraelskoga. Kada su se otac imati 
njegova tomu divili, što se govorilo za Njega, bla- 
gogslovi ih Simeon i reče Mariji, materi Njegovoj: 
Gle, ovaj je postavljen na propast i na uskrsnuće 
mnogima u Izraelu, i za znak, kome će se protiviti. 
I tebi će samoj mač probosti dušu, da se odkriju 
misli mnogih srdaca. I bila je proročica Ana, kći 
Fanuelova, od plemena Aserova. Ona je veoma 
odmakla u godinama, a sedam je godina živjela sa 
svojim mužem od svoga djevojaštva. I tada je bila 
udovica imajući osadmeset i četiri godine, te nije 
odlazila od hrama služeći Bogu postom i molitvama 
i noći dan. I ona dođe upravo u taj čas i slavljaše 
Boga i govoraše za njega svima, koji su čekali odkup 
Jeruzalema. I kada sve svršiše po zakonu Gospod- 
njem, vratiše se u Galileju, u grad svoj Nazaret. A 
dijete je raslo i bilo je duhom jako, jer je bilo puno 
mudrosti, i milost je Božja bila na njemu." ( Luka 
2, 22-40) 

Slušajući riječi starca Simeona u Marijinoj se 
je duši miješala radost i žalost. Ona je znala, da će 
njezin Sin mnogo trpjeti. I ona je bila spremna, da 
s Njim trpi. Uopće je Marija imala malo ugodnih 
časova u svom životu. Marijino srce bilo je osjećaj- 
no, ali za bol spremno. Od toga časa pa do Isusove 
smrti na Kalvariji Marija stalno s Isusom pati 1 
strada, ali dragovoljno pati i strada i tako s Isusom 
postaje suotkupiteljica naših duša. 


Svetkovinu Isusova prikazanja u hramu Kalan- 
doru ili Svijećnicu sv. Crkva slavi na 2. veljače. 

MARIJIN BIJEG 
U EGIPAT 


arija i Josip živjeli su sretni i zadovoljni u 
M2, društvu maloga Isusa. Božja je providnost 


htjela, da se istočni mudraci poklone kralju | 


kraljeva Isusu. Očekivanje Spasitelja svijeta bilo 
je u to doba rašireno daleko izvan svete zemlje Pa- 
lestine, ne samo među Židovima, nego i među ne- 
kim poganima. Židovski je narod bio nekoliko 
puta odveden u ropstvo po susjednim poganskim 
narodima: Asircima, Babiloncima i Egipćanima. 
Preko zarobljenih Židova neki su pogani saznali za 
vjeru u pravoga Boga Pa su je i prigrlili. Čitajući 
sveto Pismo ti su obraćenici naišli na proročanstva, 
da će se u Izraelu roditi kralj, koji će spasiti sve 
ljude. Prorok Balaam prorekao je, da će rođenje 
Spasitelja svijeta biti označeno čudnovatom zvijez- 
dom na nebu. Istočnjaci ,osobito učeniji i bogatiji 
ljudi, bavili su se zvjezdoznanstvom. To je za njih 
bilo zanimljivo proročanstvo, zato su pažljivo pro- 
matrali, kada će se pojaviti ta čudnovata zvijezda. 
Kada su tri ugledna mudraca ili kralja opazili na 
nebu tu čudnovatu zvijezdu, koja se je micala, oni 
su pošli za njom na daleki put s namjerom, da se 
poklone novorođenom kralju, Spasitelju svijeta. Ta- 
ko ih je čudnovata zvijezda dovela do Betlehema. 
Predaja kaže, da su se mudraci zvali: Gašpar, Mel- 

kior i Baltazar. Kada su mudraci došli u Jeruza- 
lem, pitali su, gdje je novi kralj, koji se je nedavno 
M. Jeruzalemu je tada vladao veliki krvnik, kralj 
Herod. On se je jako bojao za svoje prijestolje, da 
mu ga tko ne otme. Da osigura sebi vlast, ubijao 
je izreda uglednije ljude u svom kraljevstvu. Među 
ostalim ubio je vlastitog tasta i punicu, svoju ženu 
i tri rođena sina. Kada je Herod čuo, da mudraci 
govore o novome kralju, jako se je poboj ao za svoje 
prijestolje. Zato preporuči mudracima, kada nađu 
novorođenoga kralja, neka mu jave, da Ima se te- 
bože i on pokloni. U svojoj pokvarenoj duši smiš- 
ljao je, kako će pogubiti novorođenoga kralja. 
Mudraci su otišli i poklonili se Isusu i darovali 
mu zlato, mirhu i tamjan. Po uputi anđelovoj vra- 
te se kući drugim putem. Kada je Herod vidio, da 
se mudraci ne vraćaju, .počeo se je još više poboja- 
vati novoga kralja. ' 
Radi toga Herod pošalje u Betlehem svoje voj: 
nike, da pogube svu djecu od dvije godine i niže, 
misleći, da će tako pogubiti i novorođenog kralja 
Isusa. Ali se je prevario u svojoj namisli. Bpg je 
čuvao malog Isusa. me 
Anđeo Božji ukaže se Josipu u snu, probudi ga 
i reče mu: “Josipe, ustani, uzmi dijete i majku Nje- 
govu i bježi u Egipat i budi ondje, dok 2 ne javim, 
jer će Herod tražiti dijete, da ga pogubi. "0 
Josip odmah ustane. Probudi Mariju 1 sa- 
opći joj anđelovu poruku. Bez ijedne riječi mr- 

moma či dena ' 

mljanja i otezanja Marija pokupi najpotrebnije od | 


svoje sirotinje, uzme maloga Isusa u naručje i izgu- 
bi se u mrkloj noći, u Pustinji prema dalekoj i 
nepoznatoj zemlji Egiptu. Marija je čula za He- 
rodovu okrutnost i u smrtnome strahu bježala je 
preko pustinje. Marija, kao majka, bojala se je za 
sudbinu svoga djeteta . A još je bila zabrinutija, 
znajući, da je njezino dijete Isus, Sin Božji. Iako 
je put bio težak i pogibeljan, Marija se nije tužila 
ni na što, jer je znala, da je to volja Božja, i da ih 
Bog čuva i prati na tome putu. Marija je tako po- 
stala izbjeglica, bez sredstava, bez poznanika, bez 
pomoći. Ali je to nije ništa smetalo. Jedna jedina 
misao zaokupila je njezinu dušu: Spasiti maloga 
Isusa. ' 

Marija i Josip s malim Isusom stigli su sretno u 
daleku, nepoznatu zemlju Egipat. Nisu poznavali 
nikoga, nisu imali prijatelja, kod koga bi se sklo- 
nili. U Egiptu je bilo dosta Židova, koji su se ba- 

vili trgovinom, obogatili se i osnovali svoje općine. 
Sveta Obitelj sigurno se je pridružila takovoj jednoj 
općini. Svojim vlastitim radom morali su zarađi- 
Vati svakidašnje življenje. Ipak su bili sretni i za- 
dovoljni, jer je mali Isus bio izvan opasnosti _od 
krvoločnog Heroda. 


Sveta obitelj: Isus, Marija i Josip proveli su u | 


Egiptu nekoliko godina težkog, izbjegličkog života. 
Krvnik Herod umro je strašnom smrti u najtežim 
mukama. S Herodovom smrti prestala je opasnost 
za maloga Isusa. “Po smrti Herodovoj, gle, anđeo se 

Gospodnji javi u snu Josipu u Egiptu pa mu reče: 
Ustani, uzmi dijete i mater njegovu i idi u zemlju 
izraelsku, jer su umrli, koji su tražili život djetetov. 
I on ustade, uzme dijete i mater njegovu i uđe u 
zemlju izraelsku. Ali čuvši, da Arhelaj vlada u 
Judeji mjesto Heroda oca svoga, poboja se onamo 
otići, nego primivši Božju zapovijed u snu otide u 
pokrajinu Galileju. Došavši nastani se u gradu, 
koji se zove Nazaret, da se ispuni, što su kazali pro- 
roci: Zvati će se Nazarejin." (Mat. 2, 19-23.) 
Marija je primila tu vijest s velikim veseljem i 
oduševljenjem. Nakon dugog, teškog prognaničkog 
života, došao je čas, da se vrati u dragu domovinu, 
među svoj narod, među poznanike i prijatelje, gdje 
će nastaviti mirni i zadovoljni obiteljski život. Po- 
vratak Marije i Josipa s djetetom Isusom u Nazaret 
nakon nekoliko godina odsustva sigurno je među 
njihovim poznanicima izazvao veliko zanimanje. 
Oni su znali, da su Marija i Josip prije nekoliko go- 
dina otišli u Betlehem na popis pučanstva. Poslije 
nisu ništa o njima čuli. Nijesu znali, da su išli u 
Egipat, ni zašto. Narod nije ni slutio, da se među 
njima nalazi obećani Mesija Isus. Oni su Isusa 
smatrali Marijinim i Josipovim sinom. Otajstvo 
porođenja Božjega sina bilo je objavljeno samo po- 
božnim pastirima i nekim izabranim osobama, kao 
starcu Simeonu i starici Ani, od židovskoga naroda, 
a mudracima od poganskog naroda. Stanovnici 
Nazareta o tome nisu ništa znali, a Marija i Josip 
nisu im iz poniznosti i možda po nadahnuću Božjem 

o tome govorili. Tek kada je Krist počeo svoje 
javno naučavanje i kada je njegov preteča sv. Ivan 
Krstitelj počeo o Njemu propovjedati, narod je do- | 
znao, da je Mesija Isus među njima. 


Bijeg u Egipat 


a u 
Andrea đel Sarto (1486—1531) Galeria Barberini, Rim 
Sveta Obitelj 

MARIJA TRAŽI 
MALOGA ISUSA 


jE veta obitelj: Isus, Marija i Josip, živili su neza- 
* paženo u Nazaretu, zarađujuci svojim radom 
svagdašnji kruh. 

Po židovskom zakonu, svaki Židov, koji je navr- 
šio dvanaest godina, morao je na dan Pashe poho- 
diti hram Gospodnji u Jeruzalemu, ako mu je bilo 
ikako moguće. Svetkovina Pasha podsjećala je Ži- 
dove na to, kako ih je Gospodin oslobodio od egi- 
patskog ropstva i ulijevala im je nadu, da će ih 
obećani Mesija jedanput osloboditi od rimskoga 
ropstva, osnovavši židovsko kraljevstvo, kome ne će 
biti kraja. 

Zato bi Židovi iz Palestine i drugih zemalja uoči 
Pashe hrlili u ogromnom broju prema Jeruzalemu. 
Redovito su išli u velikim grupama, razgovarajući 
o obećanom Mesiji i pjevajući razne nabožne 
pjesme. 

Kada je Isusu bilo dvanaest godina, Marija i 
Josip povedu Ga u hram Gospodnji za svetkovinu 
Pashu. Stigavši u Jeruzalem, odmah su pošli u 
hram, da se pomole i poklone Bogu. Kao jelen za 
hladnim izvorom, Isus je čeznuo za kućom Očevom, 
hramom Božjim u Jeruzalemu. Oko Isusa u hramu 
se nalazilo mnoštvo židovskog naroda. Svi su mo- 
lili za skori dolazak obećanog Mesije, a nijesu ni 

slutili, da se Mesija već nalazi među njima. 

Po svršetku svetkovine Pashe, ljudi su se vraćali 
kućama u grupama, kako su i dolazili: muževi za- 
jedno, žene zajedno, a djeca zajedno, ito većinom na 
nogama. Na putevima oko Jeruzalema tom prigo- 
dom bilo je veliko komešanje i gužva naroda. Blizu 
milijun Židova vraćalo se svojim kućama nakon 
obavljenih vjerskih obreda. 

Kada je nazaretska grupa krenula na put, Isus 
se je nalazio u hramu, među židovskim učiteljima 
i mudracima. Marija je pošla sa ostalim ženama, 
a Josip s ljudima. Marija je mislila, da je Isus s 
Josipom ili s ostalom mladeži, a Josip je mislio, da 
je s Marijom. Tako su putovali cijeli dan. Kada 
su se sastali na ugovorenom mjestu za konačište, 
Josip i Marija opaze, da Isusa nema s ostalim druš- 
tvom. Tražili su Ga, zvali i propitivali se za Njega 
na sve strane, ali uzalud. Veliki strah i tuga obuze 
Mariju i Josipa, jer su dobro znali, tko je i što je 
mali Isus, koga su izgubili. Tužna i zabrinuta 
Marija odluči povratiti se u Jeruzalem iste noći i 
potražiti izgubljeno dijete. Slijedio ju je zabrinuti 
Josip. Vraćajući se kroz mnoštvo naroda propiti- 
vali su se za Isusa, ali im nitko ništa nije znao kazati. 
Tražili su Ga dva dana, ali uzalud . Bili su žalosni, 
ali nisu očajavali, nego su dalje tražili. Kada su 
drugi dan došli u hram, bili su zapanjeni od čuda i 
veselja. U hramu je bilo mnoštvo židovskih učite- 
lja i svećenika, a u njihovoj sredini nalazio se mali 
Isus. Isus je tumačio učiteljima sv. Pismo. Svi su 
se divili velikoj mudrosti Isusovoj. 

Marija traži izgubljenog Isusa P. Rubens (1577—1640) Bruxelles, Muzej 

Mariji je zaigralo srce od veselja, kada je napo- 
kon našla dragoga sina. Ona se tiho primakne k 
Isusu, uzme Ga za ruku i ljubezno Ga prekori: 
“Sinko, što nam učini tako? Evo otac tvoj i ja dva 
smo te dana tražili!" Isus im mirno odgovori: “Za. 
što ste me tražili? Zar ne znate, da mi treba ostati 
u kući Oca mojega." I odmah ih posluša i otide s 
njima u Nazaret. I bio im je podložan i poslušan, 
kako kaže sv. Pismo. 


Sveia Obitelj 

MARIJA U OBITELJSKOM 
ŽIVOTU 


oslije našašća Isusova u hramu među mudra- 
cima sv. Pismo ne spominje nam ništa iz 
života Bl. Dj. Marije i njezina sina Isusa za 
čitavih osamnaest godina. Za tih osamnaest godina 
Isus, Marija i Josip živjeli su siromašnim, povuče- 
nim životom u Nazaretu. Isus je redovito radio s 
Josipom u tesarskoj radionici. Marija je obavljala 
kućne poslove. Po židovskom običaju Marija je 
svaki dan samlila na mali ručni mlin brašna, koliko 
im je bilo dosta za jedan dan. Sa ostalim ženama 
išla je na jedini nazaretski zdenac, da donese kući 
vode. Marija se je brinula za kućno ognjište i pri- 
ređivala hranu svojim dragim radnicima, Isusu i 
Josipu. Ona im je prela, tkala, prala i krpala rub- 
lje. Marija je obrađivala malu kućnu baščicu kao 
i ostale žene u Nazaretu. Za slobodnog vremena 
razgovarala se sa svojim Sinom o svetim, božanskim 
stvarima. U svetoj obitelji bilo je sve lijepo, sklad- 
no i ugodno, iako su bili siromašni. Sreća i bo- 
gastvo svetih zaručnika Josipa i Marije bio je bo- 
žanski Isus, koji je bio središte nazaretske obitelji i 
glavna briga i radost presvete majke Marije. 
Za vrijeme osamnaest godina povučenog života 
Marijina u nazaretskoj kućici, jedini veći udarac za 
nju, bila je smrt sv. Josipa. Za vrijeme javnog Isu- 

sova života sv. Evanđelje ne spominje nigdje sv. 
Josipa. 1z toga zaklučujemo, da je sv. Josip umro 
prije Isusova javnog nastupa i propovijedanja. 
Primicalo se je vrijeme Isusova javnog života i 
propovijedanja. Služba sv. Josipa bila je završena. 
Njemu je Bog povjerio Isusa i Mariju, da ih čuva, 
da ih hrani i brani, a osobito, da štiti majčinstvo i 
djevičanstvo BI. Dj. Marije. Bog je pozvao pra- 
vednog Josipa k sebi, da ga nagradi za dobro izvr- 
šenu službu.  Josipova smrt bila je blažena. S jedne 
strane smrtne postelje klečala je BI. Dj. Marija, s 
druge strane Isus. U naručju Isusa i Marije iz- 
dahnuo je pravedni Josip. 
BI. Dj. Marija premda je bila uvjerena, da je 


Josip zamijenio mučni zemaljski život vječnim bla- 


ženim životom, ipak je teško osjećala njegov gubi- 
tak. Njezin dragi zaručnik, branitelj i hranitelj, 
koji joj je bio tako dobar i vjeran kroz cijeli život, 
napokon se je rastao od nje. A svaki rastanak s 
milim i dragim osobama, makar bio privremen, 
težak je. Rastajanje znači lagano umiranje. Zato 
je smrt sv. Josipa bio veliki udarac za Bl. Dj. Ma- 
riju, ali ga je ona podnijela s potpunim predanjem 
u volju Božju. 


Poslije Josipove smrti Isus je postao upravitelj 
svete kućice i siromašne radionice u Nazaretu. Isus 
se je brinuo za svoje i svoje majke uzdržavanje. 
Isus je bio Marijin domaćin. Od toga časa Isus i 
Marija bili su još tješnje sjedinjeni i živjeli su jed- 
no za drugo. 

Uspomenu na blaženu smrt sv. Josipa Crkva 
slavi na 19. ožujka. Sv. Josip je zaštitnik umirućih 
kršćana, komu se molimo za sretnu i blaženu smrt. 


Marija s djetetom Isusom 


Raphael (1483—1502) 


BI Greco (1541-1614) 


Marija doji Isusa 


Budimpešta 

MARIJIN RASTANAK 
> ISUSOM 


JeN[l adošao je čas drugoga još težeg rastanka 
ši za Mariju. Preteča Isusov sv. Ivan Krstitelj 
“već je propovijedao o dolasku Mesijinu i po- 
zivao narod na pokoru: “Pokoru činite, jer je blizu 
kraljevstvo nebesko." Kada je Marija čula, da Ivan 
propovijeda, kako je došao čas, da se Mesija javno 
pokaže, zadrhtalo je njezino srce od uzbuđenja. 
Marija je bila uvjerena, da će za koji dan Isus osta- 
viti nazaretsku kućicu i početi svoj javni život i 
propovijedanje. Tako to nije bio konačni i posve- 
mašnji rastanak s Isusom, jer će Marija i ubuduće 
izdaljega pratiti Isusa i Njegov rad, ipak je to bio 
bolan rastanak, jer je Isus ostavio siromašnu naza- 
retsku radionicu i posvetio se javnom životu i pro- 
povjedanju Evanđelja, putujući od mjesta do mje- 
sta. Tako Isus nije bio stalno pred očima presvete 
majke Marije kao do tada, što joj je sigurno bilo 
teško. 
Marija je odavno znala, da će doći čas rastanka 
s Isusom. Kako joj je starac Simeon prorekao prije 
trideset godina, mač je počeo parati majčinsko srce 
njezino. Marijino Srce slično je Srcu Isusovu. Ma- 
rijino Srce sposobno je za najveću ljubav, zato je 
bilo sposobno podnijeti veliku bol. Blizi rastanak 
s Isusom bio je težak Marijinu Srcu, ali je ona znala, 


š 

da je to volja Božja i dragovoljno je pristala na to. 
Što su Isus i Marija u času rastanka rekli jedno 
drugome, ne spominje nam sv. Evanđelje. Ali po- 
znajući dobru majku i dobroga Sina, kao da u 
duhu gledamo, kako Isus pregiba svoja koljena pred 
svojom majkom i moli je za majčinski blagoslov. 
Marija diže svoje djevičanske ruke, blagosiva Sina 
i kaže mu: “Pođi, Sine, neka Tvoj nebeski Otac. 
bude s Tobom. Tvoja će majka pratiti molitvom 
tvoj rad. Moje će srce kucati samo za Tei Ti ćeš 
biti kao i uvijek jedini predmet moje ljubavi i je- 
dina misao moje duše." 

Na rastanku Isus je zagrlio i poljubio svoju 
majku. Kada je izišao iz siromašne kućice, majčin 
Ga je pogled pratio, sve dok nije zamakao za bre- 
žuljke prema rijeci Jordanu, gdje Ga je čekao Ivan 
Krstitelj. , 

Marija se je povratila u samotnu kućicu. Sada 
je bila sama. Sama kao i prije trideset godina, kada 
ju je anđeo Gabriel pozdravio: Zdravo Marijo, mi- 
losti puna! U samoći redale su se u njezinoj duši 
razne uspomene kroz minulih trideset godina. Sre- 
dište svih tih uspomena bio je Isus. Sada je Isus 
otišao, da počne djelo odkupljenja roda ljudskoga, 
a Marija u podpunom predanju u volju Božju, još 
je jednom iz dna duše uzdahnula: ; Evo službenice 
Gospodnje, neka mi bude po riječi tvojoj! 

Je li Isus na rastanku rekao Mariji, da podpuno 
napušta svoj tesarski zanat i da počinje kao Mesija 
djelo ljudskog odkupljenja, je li joj rekao pojedi- 
nosti svog budućeg rada i života, Evanđelje nam ne 


Marijin rastanak s Isusom 


Pierre Mignard (1610—1695) Paris, Louvre I 


Madona s grožđem 

spominje. Ali i bez toga Marija je znala uglavnom, 
što je čeka . Pojedinosti možda nije znala, jer kada 
bi ih sve odjedanput saznala, bio bi to pretežak uda- 
rac za njezino majčinsko srce. Pojedinosti je sa- 
znavala postepeno, kako su se događale. Glavne 
stvari, da je Isus obećani Mesija, Sin Božji, koji će 
strašnim trpljenjem odkupiti ne samo židovski na- 
rod, nego sve ljude, da će dobiti kraljevstvo Davi- 
dovo i da Njegovu kraljevstvu ne će biti kraja, sve 
je to Marija već odprije znala iz riječi anđela 
Gabriela, starca Simeona i iz sv. Pisma, čije je čita- 
nje i tumačenje slušala svake subote u sinagogi. 

MARIJA U ISUSOVU 
JAVNOM ZIVOTU 


oslije krštenja u rijeci Jordanu Isus je započeo 

svoj javni život i propovijedanje. Narod je 

hrlio za njim i blagosivao Ga. Marija je s 
velikom ljubavi i brigom pratila svako djelo svoga 
Sina. 


Odmah na početku Isusova javnog života neki 
siromašni čovjek iz Kane Galilejske pozove Isusa 
i njegove učenike na svadbu. Isus se odazove po- 
zivu, da pokaže svojim prisustvom, kako je ženidba 
velika i sveta stvar. Isus je odlučio da tu ženidbu 
proglasi sakramentom, čija veza prestaje samo sa 
smrću ženidbenih drugova, a ne kada se ženidbenim 
drugovima prohtije, svako na svoju stranu, svojim 
putem, kako nažalost danas mnogi shvaćaju sakra- 
menat ženidbe. Na tu svadbu bila je pozvana i BI. 
Dj. Marija i ona se je odazvala. 'Tako su se opet 
sastali Isus i Marija. Jer su mladenci bili siromaš- 
ni, upola svadbe nestane im vina. Ukućani u ne- 
prilici kažu Mariji, da nemaju vina, da bi ona 
zamolila Isusa, da im On pomogne. Marija se tiho 
primakne k Isusu i kaže mu: “Sinko, nemaju vina." 
Isus joj odgovori: “Ženo, još nije došao moj čas!" 
Isus zove Mariju, ženo, jer u hebrejskom jeziku 
riječ žena izrazuje za gospođu najveće poštovanje. 
Iako je Isus rekao, da nije još došlo .\jegovo vrije- 

me, Marija je znala, da će im On pomoći. Marija 
je poznavala odprije Isusovu ljubav i dobrotu i bila 
je uvjerena, da će je Isus poslušati, štogod Ga ona 
zamoli. Zato Marija naredi slugama, da budu 
spremni i da izvrše, štogod im Isus naredi. Isus 
zapovjedi slugama, da napune nekoliko posuda vo- 


dom. Podigavši ruke prema nebu, Isus blagosovi 


vodu i pretvori je u vino. Svi su se čudili, kako je 
dobro i ukusno vino, a domaćin prekori sluge, što 
nisu to dobro vino donijeli na stol najprije. 

Čudo u Kani Galilejskoj najbolje nam tumači 
veliku moć Marijinu kod Isusa i njezinu majčinsku 
brigu za sve bijedne i potrebne njezine pomoći. 
Premda je po Isusovu odgovoru majci izgledalo, da 
im ne će pomoći, da ne će učiniti nikakvoga čuda, 
ipak ga je Isus učinio, jer Ga je za to molila ljublje- 
na majka. S ovim čudom Isus je javno počastio 
svoju majku i pokazao svijetu, kolika je moć Ma- 
rijina zagovora kod Isusa. Ovo čudo neka nam 
bude poticaj, da se u svim svojim duševnim i tje- 
lesnim potrebama utječemo Isusu preko Marije. 
Tako ćemo biti najsigurnije uslišani. Naše načelo 
neka bude: Po Mariji k Isusu! 

U daljnjem Isusovu javnom životu Marija je 
sigurno izdaleka pratila svoga Sina i s ostalim po- 
božnim ženama brinula se za potrebe Njegove i 
Njegovih učenika. Svaki Isusov uspjeh Mariju je 
silno veselio. Svaki napadaj i podvala farizeja 
protiv Isusa parali su srce Marijino. Za vrijeme 
propovijedanja Isusova sv. Evanđelje spominje Ma- 

riju samo nekoliko puta. Ona, ponizna djevica, 
nije se nigdje isticala, pa je ni evanđelisti ne ističu. 
Kao dobra majka, Marija je imala pred očima samo 
uspjeh Isusova rada i propovijedanja. 

Kada je Isus jednoga dana neobično lijepo pro- 
povijedao, jednoj se ženi otme uzdah iz grudi: “Bla- 
go utrobi, koja te je ncsila i grudima, koje si sisao." 

Na taj ženin uzdah Isus odgovori: “Još su više 
blaženi oni, koji slušaju riječ Božju i drže je." 

S tim riječima Isus je istaknuo, da je njegova 
majka Marija dvostruko blažena. Marija je blaže- 
na, jer je majka Isusova, a još je blaženija, jer je 
kroz čitav svoj život slušala riječ Božiju i vjerno je 
opsluživala. Uistinu, kada pomnjivije promotrimo 
život i rad Bl. Dj. Marije, postaje nam jasno, da nije 
bilo stvorenja, koje bi riječ Božju slušalo i obsluži- 
valo vjernije od Marije. Sa svojim odgovorom Isus 
je htio reći; da je Marija velika i blažena, jer ju je 
Bog odabrao za majku svome Sinu, ali je još bla- 
ženija, jer je sama po sebi slušala i obdržavala riječ 
Božju kao nitko drugi. 

Drugom zgodom Isus je propovijedao o skorom 
dolasku kraljevstva nebeskog. Priprosti, dobri na- 
rod slijedio je Isusa i blagosivao Ga. Farizeji su Ga 
na svakom koraku napadali i bunili narod protiv 
Njega, govoreći, da s pomoću Belzebuba, poglavice 
đavolskoga, izgoni nečiste duhove i čini čudesa. Isus 
je korio farizeje, da su licumjeri i obijeljeni gro- 
bovi, što je još više povećalo njihovu mržnju protiv 
Isusa. Za vrijeme jedne rasprave s farizejima, Ma. 

rija se je pobojala, da ne bi Isusa napali i ubili Ga. 
Da izbavi Isusa iz te neprilike ona Mu poruči po 
nekome: “Gle, mati tvoja i braća tvoja stoje na polju 
i žele s tobom govoriti." Mt. 12, 47) Na tu poruku 
Isus odgovori: “Tko je majka moja i braća moja?" 
I pokazavši na učenike oko sebe reče: “Ovo je majka 
moja i braća moja, jer tko vrši volju Božju, onaj je 
brat moj, sestra moja i mati moja." (Mat. 12, 47-50) 

S ovim riječima Isus nije ponizio Mariju, nego 
ju je uzvisio, naglašujući ponovno, da Marija nije 
samo mati Njegova, što Ga je porodila, nego još 
više što vjerno vrši volju Oca nebeskog. S tim je Isus 
htio naglasiti, iako je nama nemoguće biti po rođe- 
nju majka ili braća Isusova, po vršenju zapovijedi 
Božjih možemo svi biti dionici Marijine veličine i 
nazvati se braća Isusova. 

Evanđelje spominje na više mjesta braću Isuso- 
vu. Mi znamo i vjerujemo, da je Bl. Dj. Marija 
imala samo jedinorođenog Sina Isusa, začeta po 
Duhu Svetome. Pa kakova su to braća Isusova, ko- 
je spominje Evanđelje? "To je govor o Isusovim 


rođacima. U židovskom jeziku nema riječi stričević | 


ili rođak, nego se bliži rođaci zovu istom riječi braća 
kao i rođena braća. Tako isto u našoj Lici bliži se 
rođaci zovu braća. 

Kao brižna majka Marija je pratila s osjećajem 
javno djelovanje Isusovo. Ona je slušala, kako 
svijet propovijeda o mnogobrojnim Isusovim čude- 
sima, kako Isus slijepe, gluhe, nijeme, hrome i gu- 
bave ozdravlja samo doticajem svoje ruke, kako 

čudesnim načinom hrani brojne tisuće naroda, ka- 
ko propovijeda divnu nauku bratstva, ljubavi i 
mira. 

Slušajući o svemu tome Marijino je srce poigra- 
valo od radosti i veselja . Ali u isto vrijeme ona je 
slušala, kako je Isus s bičem u ruci izgonio trgovce 
iz hrama Gospodnjega, kako Ga farizeji ogovaraju, 
potvaraju i bune narod protiv Njega i nastoje, da 
Ga uhvate u riječi. Slušajući to Marijino se srce 
treslo od tuge i brige za Isusom. Tako se je mije- 
šala radost i žalost u srcu Marijinu. Kao dobra 
majka ona je s Isusom osjećala i dijelila jednako 
radost i žalost. 

Propovjedajući svoju božansku nauku Isus dođe 
u svoje mjesto Nazaret, gdje je odrastao, radio kao 
tesar i svima bio poznat kao sin Marijin i Josipov. 
Među svoje dođe, ali Ga ne primiše. O tome nam 
kaže sv. Evanđelje: “I dođe u Nazaret, gdje je od- 
rastao. I uđe po svom običaju u dan subotni u 
zbornicu i ustade, da čita. I pružiše mu knjigu 
proroka Izaije. I kada otvori knjigu, nađe mjesto, 
gdje je pisano: “Duh je Gospodnji na meni, zato me 
pomaza, da navješćujem Evanđelje siromasima . . . 
Posla me, da propovijedam zarobljenim odkup i 
slijepima vid, da oslobodim potlačene, da propo- 
vijedam milosnu godinu Gospodnju."  Zatvorivši 
knjigu, dade je natrag slugi pa sjede. Svi u zbornici 
upriješe oči u Njega. I poče im govoriti: Danas 
ste vi svjedoci, da se ispuni ovo Pismo. Svi su mu 
odobravali i divili se milosnim riječima, koje su 


Sassoferrato (1609-—1689) 


Gospa od zdravlja 


Trst 

izlazile iz Njegovih ustiju i govorili su: Nije li ovo 
sin Josipov? Tada im reče: Vi ćete meni sigurno 
reći ovu poslovicu: Liječniče, izliječi sam sebe! Što 
smo čuli, da si činio u Kafarnaumu, učini i ovdje u 
svom zavičaju. Nadalje reče: Zaista vam kažem: 
Ni jedan prorok nije mio u svom zavičaju . . . I svi 
se u zbornici napuniše gnjeva, kada čuše ovo. I 
ustadoše i iztjeraše Ga napolje iz grada, odvedoše 
Ga na vrh gore, na kojoj je bio njihov grad sazidan, 
da ga bace strmoglavce. Ali On prođe između njih 
i otide." (Luka 4, 16-30) 

Kada su nazaretski stanovnici iztjerali Isusa iz 
svoje općine, ni Bl. Dj. Marija nije više mogla tu 
ostati, jer svaka uvreda Isusu bila je iza nju uvreda. 
Pogotovu Marija nije mogla ostati u Nazaretu, jer 
su njezini mještani u čudu i gnjevu na Isusa govo- 
rii: “Tko je On, zar On nije sin Marijin!" Po svoj 
prilici Marija je tada ostavila Nazaret i živjela sa 
svojtom Isusovih učenika. Kako je Isus putovao po 
svoj Palestini, Marija Ga je izdaleka pratila, da Mu 
bude pri ruci za razne potrebe. Iz raznih zgoda sv. 
Evanđelja može se zaključiti, da je Marija bila 
uvijek blizu Isusa, i ako se to izričito ne spominje. 
A kada je počela Isusova muka, Marija je bila s 
Njim i vjerno Ga pratila na križnom putu. 

MARIJIN KRIŽNI PUT 


e Marijin život bio je ispunjen stradanjima, 
progonima i siromaštvom. Mi svi također 
imamo životnih poteškoća. Ali kada ih po- 

mljivo promotrimo, vidimo jasno, da se naše poteš- 

koće ne mogu ni usporediti s poteškoćama Bl. Dj. 

Marije. U svojim poteškoćama mi obično mrmlja- 

mo, bunimo se i često Boga vrijeđamo. Marija je 

sve svoje poteškoće snosila mirno i s potpunim pre- 
danjem u volju Božju. Kada je Marija, majka 

Božja morala toliko trpjeti u životu, kako mi obični 

ljudi možemo biti izuzeti od boli i stradanja? Sud- 

bina je odabranika Božjih, da trpe na ovome svi- 
jetu, da jasno uvide, kako ovaj svijet nije naša 
vječna domovina. Nebo je naša vječna domovina, 

a u nebo se ide teškim trnovitim putem, kojim su 

išli Isus i Marija. Marija je kroz cijelo vrijeme svog 

boravka na zemlji išla teškim, trnovitim putem, ali 
tek pri svršetku Isusova javnog djelovanja počinje 

za Mariju najteži život, njezin križni put zajedno s 

Isusom. 

Marija je čula za okrutnu smrt Isusova preteče 
sv. Ivana Krstitelja i bilo joj je jasno, da se pribli- 
žuju teški časovi za njezina Sina, kada će sedmero- 
struki mač probosti njezino srce. Napokon je i Isus 
počeo javno govoriti o svojoj strašnoj smrti. Jednom 
zgodom Isus uze dvanaesioricu apostola i reče im: 
“Evo idemo gore u Jeruzalem i sve će se izvršiti, što 

su proroci pisali za Sina čovječjega. Jer će Ga pre- 
dati neznabošcima i narugat će mu se i zlostavljat 
će Ga i popljuvat će Ga. I pošto Ga bičuju ubit 
će Ga, ali treći će dan uskrsnuti. I oni od toga ništa 
ne razumješe. Ovaj im je govor bio nejasan i nisu 
razumjeli, što im je kazao." (Luka 18, 31-34) Jest, 
apostoli nisu razumjeli Isusovih riječi, jer su tada 
još vjerovali, da će Isus brzo osnovati zemaljsko 
kraljevstvo i izbaviti narod od rimskoga ropstva. 
Marija, koja se je dobro sjećala Izaijina proročan- 
stva o Mesiji i riječi starca Simeona, podpuno je 
shvatila riječi Isusove. Marijino se je srce stezalo 
od tuge i boli, ali je ona spremno očekivala izvrše- 
nje volje Božje. 

Svečani ulazak Isusov u Jeruzalem izazvao je 
kod židova veliku zavist i povećao njihovu mržnju 
protiv Isusa. Tada Židovi konačno odluče, da mo- 
raju obračunati s Isusom. Marija je izdaleka pra- 
tila, kako Židovi spletkare protiv njezina Sina i 
kako se spremaju, da Ga ubiju. Marija je strepila 
i svaki čas očekivala tužnu vijest, da se je Isusu nešto 
dogodilo. 

Po Isusovu vladanju na zadnjoj večeri Marija 
je nagađala, da su najteži časovi za nju i za Isusa 
već blizu. Riječi s kojima je Isus ustanovio Pre- 
sveti Oltarski Sakramenat: “Ovo je tijelo moje, 
koje se daje za vas" i “Ovo je krv moja, koja se pro- 
lijeva za vas", bile su znak, da je smrt Isusova i 
prolijevanje Njegove svete krvi blizu. Istoga dana 
iza večernjeg doba u Jeruzalemu je nastala divlja 

vika i komešanje. Marija je odmah pomislila, da 
su uhvatili Isusa i da Ga vode na sud. Malo kasnije 
došao je apostol Ivan i kazao Mariji sve, što se do- 
godilo: Kako je Juda izdao Isusa. Kako su Isusa 
uhvatili, svezali i odveli i kako su Ga apostoli osta- 
vili i pobjegli. Svaka Ivanova riječ parala je Ma- 
rijino majčinsko srce. Bila je to strašna, žalosna i 
neprospavana noć za Mariju. 


Čim se je svanulo, Marija je pošla s apostolom 
Ivanom i pobožnim ženama, da potraže Isusa. Znali 
su, da mora biti negdje kod židovskih ili rimskih 
poglavara. Napokon su opazili Isusa, kako Ga voj- 
nici vode od Poncija do Kaife. Isus je bio svezan, 
izranjena i popljuvana lica . Jer je bio veliki broj 
vojnika i znatiželjne svjetine, nisu Ga mogli slije- 
diti iz bliza, ali su čuli poklike svjetine: “Propni 
Ga, propni Ga!" To je bila ona ista svjetina, koja 
je prije pet dana klicala Isusu: “Hosana, sine Davi- 
dov, blagoslovljen, koji dolaziš u ime Gospodnje." 
Sada su Ga proklinjali i rugali mu se. Svaki uzvik 
svjetine protiv Isusa parao je Srce Marijino. 

Malo iza toga Isus je izišao iz Pilatove sudnice. 
Počeo je strašni križni put Isusov i njegove majke 
Marije, koja je sve sa Sinom osjećala i trpjela. Ma- 
rija je htjela na svaki način vidjeti izbliza svoga 
sina Isusa, ali su Ga vojnici i svjetina toliko opkolili, 
da nije mogla. Radi toga je Marija pohitila jed- 
nom pokrajnom ulicom i na uglu čekala tužnu Isu- 
sovu povorku. Isus se je polako približavao Mariji. 
Bio je blijed, jer je izgubio mnogo krvi. Cijelo mu 

je tijelo bilo u ranama. Na glavi mu je bila trnova 
kruna. Na ramenima je nosio teški križ, na kojem 
će Ga propeti. Marija gleda Isusa i jedva Ga može 
prepoznati. Kada je Isus došao sasvim blizu, za- 
ustavi se, digne umornu glavu i upre svoj pogled 
prema majci Mariji, koja je stajala kao kip blijeda 
i ukočena od boli i zaprepaštenja. Sastali su se po- 
gledi majke i sina, pogledi puni boli i ljubavi. Po- 
gled je bio dostatan, da otvori dušu i srce sinovo 
majci, a majčino sinu. Bez riječi Isus proslijedi 
svoj križni put, jer Ga gone okrutni vojnici. U 
žalosnu povorku uđe i Marija s Ivanom i pobožnim 
ženama. Sigurno su mnogi od svjetine Mariju po- 
znavali i dobacivali joj: “Gle, ono je majka osu- 
đenika." 'To je Mariju žestoko bolilo, ali bez 
ikakova ljudskoga obizra neustrašivo je slijedila 
Isusa stopu u stopu. Marija je vidjela, kako Isus 
pada pod križem, kako Ga vojnici tuku, a svjetina 
psuje i proklinje. Žalost je obuzela podpuno nje- 
zino biće, ali ljubav je goni naprijed, da s Isusom 
trpi do kraja. 

Napokon žalosna povorka stigla je na Kalvariju. 
Tu s Isusa svuku odijelo i povrijede mu sve. rane. 
Gola Ga polože na drveni križ. 'Teškim čekićem i 
čavlima počnu probijati ruke i noge Isusove. Majka 
Marija prisustvuje i tom najstrašnijem činu. Obične 
majke ne mogu od tuge prisustvovati ni sprovodu 
svoje djece. Običnim majkama je najteže, kada 
počmu zabijati čavle u mrtvački lijes njihove djece. 
Sada tek možemo pojmiti, kako je bilo teško Bl. Dj. | 

Mariji slušati udarce čekića i čavala, koji su pro- 
bijali ruke i noge Isusove. Kod Marije je ljubav 
nadvladala bol i žalost. Ona je do zadnjeg časa 
us'rajala uz ljubljenog sina Isusa. 

Da Isusa podpuno ponize, propeta na križ, po- 
stave Ga između dvojice razbojnika. Isus je trpio 
u najstrašnijim mukama na križu. Njegovi protiv- 
nici smijali su mu se i rugali. Isus ih ne proklinje, 
nego moli Oca nebeskoga za njih: “Oče, oprosti 
im, jer ne znadu, što čine!"  Divne riječi, koje je 
mogao izreći samo Bog. 

Marija stoji pod križem. Ona to sve gleda, sluša, 
trpi, moli i oprašta. Divne stvari, koje je mogla 
učiniti samo Marija. 

MARIJA JE MAJKA NAŠA 


$] isus umire na križu. Majka Marija, sv. Ivan i 
Marija Magdalena tužni stoje kraj križa. 
Umirući Isus napinje zadnje sile, da nešto 
kaže. Pogledao je majku Mariju. Vidio je njezinu 
bol i tugu. Znao je, da će za koji čas iza njegove 
smrti ostati podpuno sama. Iako je bio u smrtnoj 
muci, On misli na majku i njezinu budućnost. Po- 
kazujući na ljubljenog učenika Ivana reče Isus 
umirućim glasom Mariji: “Ženo, evo ti sina!" Za. 
tim reče učeniku Ivanu: “Evo ti majke!" Od toga 
časa učenik je uze k sebi. 

S tim časom i s tim riječima Marija je postala 
naša majka, duhovna majka svih kršćana, svih ljudi. 
Sv. Ivan bio je pod križem zastupnik svih ljudi. 
Riječi Isusove, upravljene Ivanu, upravljene su 
svim ljudima. Marijin jedini sin umirao je na kri- 
žu. Po odredbi Isusovoj Marija je primila isti čas 
bezbroj druge djece: sve kršćane, sve ljude. 

S riječima: Evo ti sina! Isus kao da govori majci: 
Majko, do sada si imala samo mene za sina i za 
mene si se samo brinula. Ja sada umirem, ali ti 
ostavljam sve ljude za djecu, da se za njih brineš i 
zauzimlješ. 

Svoju majčinsku ljubav Marija je izkazivala 
prema kršćanima za vrijeme cijelog zemaljskog ži- 
vota, a još više poslije svoje smrti. Marija nas je 
primila za svoju djecu i nije nikada prestala, da se 

brine za nas. Ona je uvijek bila i biti će pomoćnica 
kršćana i utočišće grješnika. Cijela povijest Crkve 
ispisana je djelima ljubavi i pažnje naše nebeske 
majke Marije prema nama kršćanima. 

Na tu majčinsku ljubav i pažnju i kršćani su 
uvijek odgovarali s ljubavi. Iza Boga u katoličkoj 
Crkvi najviše se štuje Marija. Cijela crkvena go- 
dina isprepletena je Marijinim svetkovinama. U 
građevinstvu, slikarstvu, kiparstvu, pjesništvu i mu- 
zici najveća i najljepša djela posvećena su Mariji. 
Kao što je prirođeno svakom čovjeku, da u raznim 
poteškoćama i nesvijesno uzdahne: Majko moja!, 
tako je isto svakom kršćaninu prirodno, da u raz- 
nim duševnim i tjelesnim potrebama zove u pomoć 
nebesku majku Mariju . Po križu i muci Isusovoj 
mi smo postali braća Isusova, a djeca naše nebeske 
majke Marije. 'To nismo postigli svojim zasluga- 
ma, nego velikim milosrđem i dobrotom Božjom. 

Na crkvenom saboru u Efezu 431. godine pro- 
glašena je dogma o Marijinu majčinstvu. Marija 
je svečano proglašena Bogorodicom. U stara krš- 
ćanska vremena postojala je svetkovina majčinstva 
Marijina. Prigodom proslave 1500-godišnjice efeš- 
kog sabora 1931. godine Papa Pijo XI. obnovio je 
svetkovinu majčinstva Marijina. "Tom zgodom sv. 
Crkva ponovno je naglasila, da je Marija majka 
Božja, duhovna majka svih kršćana i svih ljudi. 
Svetkovinu Marijina majčinstva Crkva slavi na 11. 
listopada svake godine. 

MARIJA, MAJKA 
ZALOSNA 


arija ima veliki broj raznih, lijepih naziva, koji 
joj odgovaraju u svoj punini. 'To nam svje- 
doče Gospine litanije. Ako pomljivo i dobro 
promotrimo zemaljski život BI. Dj. Marije, vidimo, 
da joj najbolje odgovara naziv: majka žalosna. 


Cijeli Marijin život od rođenja do smrti ispunjen je | 


većinom s patnjama i žalosti. Ali vrhunac Marijine 
žalosti bio je, kada je primila u krilo mrtvog sina 
Isusa. ' 

Marija je stajala kraj križa, kada je Isus izgovo- 
rio svoje zadnje riječi: “Oče, u ruke tvoje predajem 
duh svoj!" "Rekavši to, izdahnu. 

Vojnici pristupe bliže križu i vide, da je Isus 
umro. Da budu podpuno sigurni, jedan od vojnika 
probode Srce Isusovo kopljem i poteče krv i voda. 
Taj strašni prizor strahovito je potresao Bl. Dj. 
Mariju. Njezinim prečistim srcem prošao je tako- 
đer mač boli i žalosti. Svetkovinu Srca Marijina 
slavimo na 22. kolovoza. 

Josip iz Arimateje i Nikodem, prijatelji Isusovi, 
kada su čuli, da je Isus umro, zatražili su od Pilata 
Njegovo tijelo, da Ga pokopaju. I dobiju dozvolu. 
Oni dođu s prijateljima na Kalvariju. S velikim 
poštovanjem i ljubavi skinu tijelo Isusovo s križa i 
predadnu Ga Mariji u krilo. Neizreciva je bol obu- 

zela srce Marijino, dok je na krilu držala i proma- 
trala izranjeno i mrtvo tijelo jedinka sina Isusa. Sv. 
Ambrozije kaže: “Isus je bio propet tjelesno, a Ma- 
rija duševno". A duševne boli više su puta teže od 
tjelesnih. Marija nije podnijela tjelesno, nego du- 
ševno mučeništvo, zato je sv. Crkva zove kraljicom 
mučenika. 

Vrijeme je bilo, da se Isus pokopa. Marija po- 
sljednji put utisne žarki cjelov u lice mrtvoga sina 
Isusa i preda Ga, da se pokopa. Kada su Isusa po- 
ložili u novu iz kamena izdubenu grobnicu, tužna 
je povorka ostavila Kalvariju. Svi su se osjećali 
tužni i poraženi, a najveća je bol bila u Marijinoj 
duši. 

Da shvatimo Marijinu bol, kaže sv. Bernardin, 
moramo znati, kako je bila velika Marijina ljubav 
prema Isusu. Svaka majka po prirodi voli svoje 
dijete. Svaka majka osjeća bol, ako trpi njezino 
dijete. Bol majke je osjetljivija i veća, što joj je 
dijete bilo bolje i plemenitije. A može li se ijedan 
sin mjeriti u dobroti s Isusom? Može li se ljubav 
ijedne druge majke mjeriti s ljubavi Marijinom 
prema Isusu? Sigurno ne! Zato se i žalost Marijina 
ne može usporediti ni s čijom drugom žalosti. Zato 
je i naricao prorok Izaija nad dubokom Marijinom 
boli: “O vi svi, koji prolazite ovuda, stanite i pogle- 
Sionska, velika je bol tvoja kao more i tko će te 
utješiti." (Jer. tuž. 1, 12; 2,13) 

Svojom žrtvom na Kalvariji Isus nas je odkupio. 
Zajedno s Kristom na Kalvariji je trpjela žalosna 

majka Marija. Po svojim bolovima i po svojoj 
žrtvi Marija je postala naša suodkupiteljica. Isusova 
žrtva svršila je na Kalvariji. Marijina žrtva morala 
se još produžiti za cijelog njezina zemaljskog života. 
Isus je trpio strašnije, a Marija je trpila dulje. Po 
njihovim bolovima i patnjama mi smo postali djeca 
Božja. 

Od najstarijih vremena kršćani su štovali Mari- 
ju kao majku žalosnu i u svojim bijedama i žalosti- 
ma utjecali se njoj za pomoć. Postoji i divna 
pobožnost Bl. Dj. Mariji od sedam žalosti, koja je 
tako draga i mila Marijinim štovateljima. 

Svetkovinu Sedam žalosti Bl. Dj. Marije kato- 
lička Crkva slavi svake godine na 15. rujna. 

ISUS SE UKAZUJE MARIJI 
POSLIJE USKRSNUĆA 


Pe pogreba Isusova Marija se je vratila s 


pobožnim ženama u grad. Ona se je sjećala 

Isusova obećanja, da će nakon tri dana uskrs- 
nuti iz groba. Ona je to čvrsto vjerovala i očekivala 
je taj sretni čas. Uistinu treći dan iza smrti Isus 
uskrsnu od mrtvih, i kako kaže stara kršćanska pre- 
daja, najprije se ukaže svojoj majci Mariji. Možemo 
pojmiti, kako je bila velika radost Bl. Dj. Marije; 
kada je vidjela uskrsnulog Isusa. Njezina velika 
žalost okrenula se u veliku radost. 

Istina, sv. Pismo ne spominje, da se je Isus po- 
slije uskrsnuća najprije ukazao Mariji. Ali to nije 
ni potrebno, jer to možemo zaključiti iz čistog razu- 
ma i ljudskog osjećaja. Sv. Pismo ne spominje sve 
događaje iz Isusova života, a pogotovu ne iz Mari- 
jina života. Sv. Ivan kaže: “Kada bi se sve redom 
zabilježilo, mislim, da ni sam svijet ne bi mogao 
obuhvatiti knjiga, koje bi se imale napisati." (Iv. 21, 
25.) Zato nije nikakovo čudo, da sv. Pismo ne spo- 
minje, da se je Isus poslije uskrsnuća najprije uka- 
zao svojoj majci Mariji... 'To je nešto prirodno, zato 
sv. Pismo to i ne spominje. Mi ne možemo ni poj- 
miti, da se Isus ne bi najprije ukazao svojoj majci 
Mariji, koju je toliko volio; koja Ga je kroz cijeli 
zemaljski život služila i pratila i s Njim na križnom 

putu duboku bol dijelila. Isus se je ukazao učeni- 
cima, koji su Ga sramotno ostavili i pobjegli. Onda 
se je pogotovu ukazao svojoj majci, koja je uvijek s 
Njim dijelila dobro i zlo i koja je s Njim bila suod. 
kupiteljica ljudskoga roda. Zato se mi i slažemo sa 
starom kršćanskom predajom, da se je Isus iza 
uskrsnuća najprije ukazao majci Mariji. Kako je 
god bila velika njezina žalost na Kalvariji, tako je 
bila velika njezina radost iza uskrsnuća. Marija je 
bila sretna, da je već minula svaka opasnost za nje- 
zina sina Isusa. Sretna je bila, što joj je Sin konač- 
no pobijedio sve protivnike: grijeh, pakao i smrt i 
što je svojim uskrsnućem nepobitno pokazao, da je 
Bog. Pobjeda Isusova bila je i pobjeda Marijina. 


Marija naša pomoćnica 

MARIJA, ZARUČNICA 
DUHA SVETOGA 


I za slavodobitnog uskrsnuća Isus je ostao na 
,k2| zemlji još četrdeset dana. Kroz to vrijeme 


po svoj prilici više se je puta ukazivao majci 
i razgovarao s njome. Sv. Pismo spominje, kako se 
je ukazivao učenicima, kako je blagovao s njima, 
davao im zadnje upute i naređenja, da propovije- 
daju Njegovu nauku svemu svijetu i obećao im je, 
da će im poslati Duha Svetoga. Cijelo to vrijeme 
Marija je bila s učenicima i tako je imala priliku, 
da se češće sastane i razgovara s Isusom. 

Kada je došao čas, da Isus slavodobitno uziđe na 
nebesa, izvede svoje učenike prema Betaniji. S nji- 
ma je vjerojatno bila i Isusova majka Marija. “Po- 
digavši ruke svoje, blagoslovi ih. I dok ih je blago- 
slivao, odijeli se od njih i uziđe na nebo. I oni pa- 
doše ničice pred Njim, i vratiše se u Jeruzalem s 
velikom radošću. I bili su neprestano u hramu sla- 
veći i blagoslivajući Boga." (Luka 24, 50-53) 

Zajedno s učenicima veselila se je i majka Ma- 
rija slavodobitnom uzašašću Isusovu na nebo. Iako 
bi Marija kao majka željela biti uvijek s Isusom, 
ovaj rastanak prigodom Isusova uzašašća na nebo 
Mariju nije ražalostio, nego ju je razveselio. Ona 
je znala, da Isusovo uzašašće na nebo znači Njegovu 
konačnu pobjedu. Kao dobra majka ona nije pa- 

zila na svoju ugodnost, nego na Sinovu slavu i us- 
pjeh. Isusovo slavodobitno uzašašće na nebo bila 
je slava i za Njegovu majku Mariju, jer ona je s 
Njim dijelila sve: veselje i žalost, stradanje i uspje- 
he, poniženja i slavu. 

Poslije Isusova uzašašća na nebo Marija je bila 
s apostolima u dvorani zadnje večere. 'Tu su se po- 
božno molili i očekivali dolazak Duha Svetoga, koga 
im je Isus obećao poslati. Deseti dan nakon Isusova 
uzašašća na nebo, Marija je s apostolima pobožno 
molila i razmatrala. Oko devet sati ujutro “naje- 
danput nastade šum s neba, kao kada puše silan 
vjetar i napuni svu kuću, gdje su sjedili. I pokazaše 
im se jezici kao od vatre, koji se razdijeliše i sjede 
po jedan na svakoga od njih. I napuniše se svi 
Duha Svetoga i stadoše govoriti tuđim jezicima, 
kako im je Duh Sveti davao da govore." (Djela 
Apost. 2, 2-4) 

Dolazak Duha Svetoga među apostolima je pro- 
uzročio veliko čudo. Do tada strašivi apostoli, koji 
su ostavili i samoga Isusa i pobjegli, postali su ne- 
ustrašivi vijesnici i propovjednici nauke Isusove. 
Dolazak Duha Svetoga kod Marije je samo pojačao 
sve darove Duha Svetoga, jer ona je već od početka 
svoga života bila puna milosti. 

Na dan dolaska Duha Svetoga je rođendan ka- 
toličke Crkve. Taj dan je Crkva kao zemaljsko 
Kristovo kraljevstvo počela djelovati. "Taj dan do- 
godilo se je prvo brojno obraćenje (oko tri tisuće 
ljudi) na katoličku vjeru. Tako je Marija, majka 
Isusova, postala i majka mističnog tijela Isusova, 

sv. Crkve. Kao dobra majka Marija se je brinula 
za napredak mlade Isusove Crkve za svoga zemalj 
skog života, pomažući, savjetujući 1 hrabreći apo- 
stole i prve kršćane. U svojoj nebeskoj slavi Marija 
se još više brine za Crkvu Isusovu i zato je štujemo 
kao majku sv. Crkve katoličke. 

MARIJA SA SV. IVANOM 


#K1 ada su se apostoli razišli po svijetu, da propo- 
vijedaju sv. Evanđelje, sv. Ivan apostol uzeo 

je Mariju sa sobom kao svoju majku, kako 
mu je umirući Isus preporučio s križa. Velika je to 
bila počast za sv. Ivana. Sveti oci misle, da je Isus 
s tim nagradio sv. Ivana radi njegova djevičanstva. 
On, čisti djevac bio je dostojan, da hrani i pazi BI. 
Dj. Mariju. Sv. Ivan apostol postupao je s Mari- 
jom s velikom ljubavi kao prema rođenoj majci, a 
s još višim poštovanjem, kao prema majci svoga 
Boga. Marija je opet s majčinskom ljubavi ljubila 
dragog Isusova učenika i svoga posinka Ivana. Ona 
ga je podpomagala savjetima i dugim izkustvom u 
propovijedanju nauke Isusove. Marija je pripovje- 
dala Ivanu i drugim apostolima potankosti o navje- 
štenju anđeoskom, o utjelovljenju Sina Božjega po 
kreposti Duha Svetoga, o Isusovu djetinjstvu i o 
drugim otajstvima, koja su bila s njom usko pove- 
zana. “Te su nam događaje osobito lijepo opisali sv. 
Luka i sv. Ivan. Središte apostolskog djelovanja 
sv. Ivana apostola bio je grad Efez u Maloj Aziji. 
lako nam povijest ne spominje izričito, sasvim je 
vjerojatno, da je Marija išla s Ivanom u EFfez, jer 
je Ivan nije mogao ostaviti samu, kada ju je pod 
križem uzeo za svoju majku. Kršćanska predaja ka- 
že, da je sv. Ivan imao vlastitu kuću u Jeruzalemu. 
Marija i Ivan živjeli su neko vrijeme i u Jeruzale- 

mu, svetome gradu, koji je imao najviše uspomena 
na Isusa. 

Marija je bila majka mlade Isusove Crkve. Ona 
je s velikom ljubavi i zanimanjem pratila rad apo- 
stola na proširenju vjere Isusove. Ona je žarko 
molila za napredak sv. Crkve. Prvi kršćani izkazi- 
vali su joj najveće poštovanje. Sv. Ignacije muče. 
nik kaže, da su svi kršćani željeli, da je upoznadu i 
vide. Učenik sv. Pavla Dionizije Areopagita, že- 
ljan da vidi i upozna Mariju, dao se je na dugo pu- 
tovanje. Kada je vidio BI. Dj. Mariju, toliko ga je 
zadivila, da je napisao: “Bio bih se pred njom po- 
klonio kao pred božanstvom, da nisam znao, da je 
Marija majka moga Boga." 

Premda je Marija bila žarko ljubljena i štovana 
od prvih kršćana, ona nije mogla zatomiti naravnu 
želju duše i srca, da što prije pođe k svome sinu Isu- 
su, da se s Njim navijeke sjedini u slavi nebeskoj. 
Isus je bio jedino njezino blago, pa nije čudo, da je 
Njega najviše ljubila i jedino za Njim čeznula. Dje- 
lomično se je Marija tješila, pohađajući sveta mjesta 
u Palestini, gdje se je Isus rodio, umro, uskrsnuo, 
uzašao na nebo i kuda je hodao čineći dobro. 

Svoju čežnju za Isusom Marija je osobito zado- 
voljavala čestom svetom pričesti. Kako nam svje- 
doče Djela Apostolska, prvi su se kršćani svaki dan 
sastajali u prvoj kršćanskoj crkvi, u dvorani zadnje 
večere i ustanove Presvetog Oltarskog Sakramenta. 
Tu bi molili, razmišljali i obnavljali nekrvnu žrtvu 
Isusovu, sv. Misu. 'Tom prigodom svi bi se kršćani 

pričestili i prisustvovali zajedničkoj, bratskoj gozbi. 
Ovim sastancima prvih kršćana prisustvovala je i Bl. 
Dj. Marija. Ona je svojim primjerom učila prve 
kršćane, kako treba štovati Isusa u Presvetom Oltar- 
skom Sakramentu i s kolikom Ga ljubavi i pobož- 
nosti treba primati u svetoj pričesti. 

Iza smrti Isusove Marija je još živjela oko pet- 
naest godina. S njom je bio sv. Ivan, apostol, iz 
čijih je ruku Marija često primala svetu pričest. 
Koliko je veselje i zadovoljstvo Marija osjećala pri- 
majući svoga sina Isusa u svetoj pričesti! O kako 
je divna i pobožna bila priprava i zahvala Marijina 
za svetu pričest! Kao što je Marija bila živi hram 
Božji po utjelovljenju Isusovu, tako je iz dana u dan 
bivala živi tabernakul Isusa u Presvetom Oltarskom 
Sakramentu. To je silno veselilo i tješilo Marijino 
majčinsko srce. Ali opet Marija je željela čim prije 
sastati se s Isusom licem u lice i navijeke s Njim 
ostati u nebeskoj slavi. Zato je i očekivala željno 
taj čas i uzdisala s pjesnikom: “Tko će mi dati krila 
kao u golubice, da Mu odletim i odpočinem kod 
Njega. Kao što jelen žudi za izvorom vode, tako 
duša moja čezne za Tobom, o Gospodine!" 

SMRT BL DJ. MARIJE 


\lada se je Crkva Isusova učvrstila i kada 
su apostoli mogli bez velikih poteškoća ostati 
i propovijedati evanđelje bez Marije, Bog je 
uslišao njezinu molbu i objavio joj preko anđela 
Gabrijela, da će je brzo pozvati k sebi u nebo. Ma- 
rija je radosno i ponizno primila tu vijest i ponovno 
je rekla: Evo službenice Gospodnje, neka meni bude 
po riječi tvojoj! 

Kako kaže stara kršćanska predaja, tu vijest Ma- 
rija je saopćila apostolima, koji su se sakupili oko 
nje, da posljednji put vide svoju duhovnu majku i 
prime njezin majčinski blagoslov. Marija ih je tje- 
šila. Poticala ih je na rad oko raširenja vjere Isu- 
sove, obećavala im, da ih ne će zaboraviti ni zapu- 
stiti, nego će ih s neba pomagati više nego na zemlji. 


Krist Gospodin došao je s korovima anđela, da 
povede svoju dragu majku u nebesku slavu, zovući 
je riječima Pjesme nad pjesmama: “Dođi, ljubljena 
moja, dođi, da te okrunim u slavi nebeskoj!" Na 
taj poziv duša se je Marijina rastala od tijela, ne od 
bolesti i starosti, nego od ljubavi i čežnje, da se na- 
vijeke sjedini sa božanskim sinom Isusom. Marija 
je umrla. 

Već od najstarijih vremena postojalo je pitanje 
među bogoslovcima, da li je Marija umrla prirod- 
nom smrti, ili je bez smrti jednostavno prenešena iz 
zemaljskoga života u vječni nebeski život. 'To je 


Smrt Bl. Dj. Marije 

Pitanje nastalo uslijed toga, što mi katolici vjeru- 
jemo, da je smrt posljedica grijeha, kako kaže sv. 
Pavao: “Kao što po jednom čovjeku uđe na svijet 
grijeh i po grijehu smrt, tako smrt prijeđe na sve 
ljude... Jer je plaća za grijeh smrt". (Rim. 5, 12; 
6, 23) Po tome Marija bi morala biti izuzeta od 
smrti, jer je bila uvijek bez grijeha, od časa njezina 
bezgrješnog začeća do svršetka zemaljskog života. 
Ali Marijina smrt nije bila posljedica grijeha, nego 
posljedica ljudske umrle naravi, za koju je Bog već 
u raju zemaljskom odredio: Smrću ćeš umrijeti. 
(Gen. 2,17) Krist Gospodin, koji je bio Bog, dakle 
bez sjene grijeha, po svojoj ljudskoj naravi podložio 
se je smrti. Tako i BI. Dj. Marija, koja je od svih 
stvorenja u svemu bila najsličnija Isusu, premda 
bez ljage grijeha, bila je podložna naravnoj smrti. 
Sv. Augustin kaže: “Jer je bila kći Adamova, Ma. 
rija je umrla, iako na njoj kao ni na njezinu Sinu 
nije bilo ni sjene grijeha." 

Smrt Bl. Dj. Marije razlikovala se je od smrti 
drugih ljudi, što ona nije umrla ni od starosti ni od 
bolesti. Stara kršćanska predaja kaže, da je Marija 
imala oko 62 godine, kada je blago usnula u Gospo- 
dinu. Ona je umrla od ljubavi i čežnje za Isusom. 
Marijina smrt nije bila skopčana s borbom i žalosti, 
nego s veseljem i srećom majke, koja ide k Sinu. 
Marija je na zemlji živjela kao u progonstvu, pa je 
željno očekivala, kada će stići k Sinu u vječnu do- 
movinu, nebo. Njezino srce i duša nisu bili ničim 

vezani za zemlju. Zato je smrt za Bl. Dj. Mariju 
bila užitak, a ne bol, nagrada, a ne kazna. 

U Jeruzalemu pokraj vrta Getsemani, na dno 
Jozafatove doline, blizu potoka Cedrona, još i da- 
nas kršćani čuvaju kao svetinju prazan Marijin 
grob, u koji su je apostoli sahranili. 


Marija na odru 

MARIJINO UZNESENJE 
NA NEBO 


; tara kršćanska predaja kaže, da apostol Toma 
nije prisustvovao ni smrti ni pogrebu Bl. Dj. 
. Marije, kao što nije bio s drugim apostolima, 
kada im se je uskrsli Isus prvi put ukazao. Došao 
je tri dana kasnije i zaželio je, da vidi mrtvo tijelo 
Marijino, da mu se pokloni. Želji su mu udovoljili. 
Otvorili su grob, ali u grobu nisu našli Marijina 
tijela. Čudnovatim načinom anđeli su uzeli Ma- 
riju i uznijeli je na nebesa s dušom i tijelom. 

Svemogući Bog uzeo je dušu Marijinu na nebo, 
da je nagradi vječnim životom i slavom za sve za- 
sluge i kreposti, koje je u punini vršila za vrijeme 
svoga zemaljskog života. Nitko od stvorenja nije 
tako vjerno nasljedovao Isusa kao Marija. Nitko s 
Isusom nije bio tješnje sjedinjen od Marije. Nitko 
nije s Isusom osjećao i trpio kao Marija. Nitko od 
stvorova nije bio pun milosti Božje kao Marija. 
Radi svega toga duša Marijina poslije rastanka s 
tijelom, poslije smrti, uputila se je u kraljevstvo 
nebesko, gdje ju je Bog nagradio velikom nagradom 
za velike zasluge. 


Ne samo duša Marijina, nego i njezino prečisto, 
djevičansko tijelo, uskrslo je treći dan iza smrti i 
zajedno s dušom uznešeno na nebo, kako kaže stara 
kršćanska predaja, za koju veli jeruzalemski biskup 

Juvenal (451.), da je vrlo stara i vjerodostojna. Ti- 
jelo Bl. Dj. Marije, koje nije nikada služilo grijehu, 
koje je uvijek odano i poslušno služilo Bogu, anđeli 
su zajedno s njezinom dušom uznijeli na nebo. Duša 
Marijina, koja je onako žarko ljubila Boga, nužno 
je povela za sobom i tijelo, koje ničim nije bilo ve- 
zano na zemlju. Posebnom povlasticom Bog je 
sačuvao Mariju od istočnoga i svakog drugog grije- 
ha. Isto tako posebnom povlasticom sačuvao je 
njezino prečisto djevičansko tijelo od raspadanja 
u grobu. Svemogući Bog, koji je Mariju učinio 
Isusovom Majkom, a sačuvao joj djevičanstvo, mo- 
gao je i sačuvao je njezino tijelo od raspadanja i 
uznesao ga s dušom na nebo. Svemogući Bog, koji 
je od Marijina djevičanskog tijela dao ljudsko tijelo 
svome sinu Isusu, nije mogao dozvoliti, da se to 
sveto tijelo raspane i bude hrana crvima. Isus, koji 
je onako žarko ljubio svoju majku, uzeo ju je k sebi 
s dušom i tijelom, jer se je to dolikovalo, a On kao 
svemogući Bog mogao je to učiniti, pa je i učinio. 
Marija je po svemu bila najsličnija Isusu, pa kako 
je Isus uzišao na nebesa s dušom i tijelom, tako je 
uznesao i svoju majku Mariju s dušom i tijelom u 
nebesku slavu. 

Od najstarijih vremena kršćani su vjerovali, da 
je Bl. Dj. Marija uznesena na nebo s dušom i tije- 
lom. Tu vjeru kršćanskoga puka Crkva je po- 
tvrdila vrlo starom ustanovom svetkovine Uznese- 
nja Bl. Dj. Marije na nebo. Kao što je nedavno 
proglašena dogma, vjerska istina, koju svaki kato- 
lik mora vjerovati, da je Bl. Dj. Marija bez grijeha 

začeta, tako sada katolički biskupi, bogoslovci, sve- 
ćenici i pobožni Marijini štovatelji traže od sv. Oca 
Pape, da čim prije proglasi vjerskom istinom i 
Uznesenje BI. Dj. Marije na nebo s dušom i tijelom. 
Štovatelji Bl. Dj. Marije pobožno će i ustrajno mo- 
liti, da se to čim prije izvrši, da se tako još više 
uveća slava Marijina u kršćanskom svijetu. : 

Na svetkovinu Uznesenja Bl. Dj. Marije na ne- 
bo, koju slavimo na Veliku Gospu, 15. kolovoza, sv. 
Crkva s posebnim zanosom i veseljem u svetoj misi 
kliče: Uznesena je Marija na nebo, vesele se anđeli, 
hvaleći i blagoslivajući Gospodina! 


Tiziano Vecelli (1477—1576) Venecija; Crl rF 
5 Crkva Frari 


Uznesenje Marijino na nebo 


Marija, zvijezda mora 

MARIJA KRALJICA 
NEBA | ZEMLJE 


kje Bl. Dj. Marije na nebo veselili su se 
Č 


anđeli i sveci, jer im je dolazila kraljica neba 
s. zemlje. Presveto Trojstvo čekalo je u naj- 
većoj svečanosti Mariju, da je okruni za kraljicu 
neba i zemlje. Dok su anđeli iznosili Mariju na 
nebo, vjerojatno su korovi anđela pjevali: “Tko je 
ona, koja nam se približuje kao rujna zora, lijepa 
kao mjesec, čista kao sunce". Drugi korovi anđela, 
mi si predstavljamo, odgovarali su: “To je naša 
gospodarica, kraljica neba i zemlje, majka našega 
Boga." 

U prisutnosti svih korova anđela i svetaca Pre- 
sveto Trojstvo postavilo je Mariju u svoju sredinu 
na posebno prijestolje i okrunilo je za kraljicu neba 
i zemlje. Svi anđeli i sveci pali su ničice pred 
njom i pozdravili je. Sv. Pavao kaže: “Oko nije 
vidjelo, uho nije čulo, ni srce osjetilo, niti jezik 
može izreći, što je Bog pripravio na nebu onima, 
koji ga ljube." (1 Kor. 2, 9) Koliko je još više pri- 
pravio Onoj, koja Ga je ne samo ljubila, nego i 
rodila, majci svojoj! Kolika je Marijina slava na 
nebu, nama je nemoguće i zamisliti. Ali to nije za 
nas najvažnije. Za nas je najvažnije, da mi znamo, 
da je ta velika slava Marijina nagrada za njezin 
sveti i skromni život i za one boli i žalosti, što ih je 

pretrpjela na zemlji, da se je na njoj obistinilo pro- 
ročanstvo Isusovo: “Vaša će se žalost okrenuti u 
radost." (Iv. 16, 20) Napokon znamo, što budemo 
sličniji Mariji po svome životu, bit ćemo joj bliži u 
nebeskoj slavi. 

Marija je na nebu okrunjena za kraljicu neba 
i zemlje. Sv. Ivan apostol gledao je u čudnovatom 
viđenju slavu Marijinu i kaže: “Veliki znak pokaza 
se na nebu. Žena obučena u sunce, i mjesec pod 
nogama njezinim, a na glavi njezinoj kruna od dva- 
naest zvijezda." (Otkrivenje 12, 1) 

Marija je postala kraljica neba i zemlje u prvom | 
redu po milosti Božjoj. Veliki broj činjenica daju 
Mariji pravo, da bude kraljica. Prije svega njezin 
sin Isus je stvoritelj svemira, odkupitelj roda ljud- 
skoga i kao takav gospodar i kralj neba i zemlje. 
Prirodno je, kada je sin kralj, da i njegova majka 
bude kraljica. Isus je kralj, jer potječe od kraljev- 
ske Davidove porodice. Isus je kralj, kako su to 
istakli mudraci s istoka kada su tražeći Ga pitali: 
“Gdje je kralj židovski, što se rodio?" (Mat. 2, 2) 
Isus je kralj, jer Ga je tako nazvao anđeo Gabrijel 
kod naviještenja: “I dati će mu Gospodin Bog prije- 
stolje Davida, oca njegova, i kraljevat će u domu 
Jakovljevu uvijeke, i kraljevstvu Njegovu ne će biti 
kraja." (Luka 1, 32) Isus je kralj, kako Ga je na- 
zvao i narod izraelski pri Njegovu svečanom ulasku 
u Jeruzalem: “Hosana! Blagoslovljen, koji dolazi u 
ime Gospodnje, kralj izraelski!" (Ivan 12, 13) Isus 
je kralj, jer se je sam priznao kraljem pred Pilatom: 
“Pilat mu reče: Dakle ti si kralj. Isus mu odgovori: 


134 


i6go Ve azquez (1599—1660) Muzej del Prado, Madrid 


Okrunjenje Gospe za kraljicu neba i zemlje 

Ti govoriš pravo." (Ivan 18, 37) Da je Isus kralj, 
bilo je javno istaknuto u tri jezika na natpisu, koji 
je visio nad Njegovom glavom na križu: “Isus Na- 
zarenac, kralj židovski." (Zvan, 19, 21) Isus je vječ- 
ni kralj, jer će Njegovo kraljevstvo trajati do vijeka, 
jer je kroz vjekove imao, ima i imati će stotine mili- 
juna sljedbenika, koji Ga priznaju svojim kraljem. 
Jer je Isus kralj i Njegova je majka kraljica svega 
Isusova kraljevstva. ' j 

Marija je kraljica, jer potječe iz Davidove kra- 
ljevske porodice. -Marija je kraljica po prirodnom 
pravu, jer je majka Krista kralja. Marija je kra- 
ljica po Božjem pravu, jer ju je Bog odabrao za 
majku Krista kralja. Marija je kraljica po ljud- 
skom pravu, jer je milijuni katolika priznaju svo- 
jom kraljicom. Marija je kraljica, jer je pojedini 
narodi proglasuju svojom kraljicom. Tako smo i 
mi Hrvati proglasili Mariju “Kraljicom Hrvata". 
Marija je kraljica svih ljudi, jer ih je sve stvorio i 
odkupio njezin sin Isus kralj. Njezino pravo nije 
umanjeno s time, što je svi ljudi ne će, da priznaju 
za svoju kraljicu, nego je pače vrijeđaju i pogrđuju. 
Marija ipak ostaje kraljica, zagovornica i pomoćni- 
ca svih ljudi i nastoji, da ih obrati i obrani od srd- 
žbe i kazne pravednoga Boga. Marija je kraljica 
zemlje i svega svemira, jer je njezin Sin stvoritelj, 
uzdržavatelj i kralj svega svemira. 

Marija je kraljica neba, jer je njezin sin Isus 
kralj i gospodar neba. Marija je kraljica svih sta- 
novnika nebeskih. Marija je kraljica anđela, jer 
je uzvišena nad anđeoske korove, kako čitamo u misi 

na Veliku Gospu. Marija je kraljica patrijarha, 
jer je ispunila njihove čežnje i rodila Spasitelja svi- 
jeta | .Marija je kraljica proroka, jer se do u tan- 
čine ispunilo na njoj sve, što su proroci prorokovali 
o njoj. Marija je kraljica apostola, jer ih je vodila 

hrabrila, tješila i upućivala za svoga zemaljskoga 
sihita Marija je kraljica mučenika, jer je za slavu 
Božju pretrpjela više nego svi mučenici. Marija 
je kraljica svih svetaca, jer je bila svetija od svih 
svetaca, puna milosti Božje već od začeća u utrobi 
majčinoj. Marija je kraljica djevica, jer je u isto 
vrijeme bila majka Božja i prečista djevica navijeke. 

Svi stanovnici neba hvale i slave Mariju kao 

svoju kraljicu.  Pridružimo se i mi stanovnicima 

neba i iz dana u dan pozdravljajmo je pobožno i 
pouzdano: Zdravo kraljice, majko milosti, majko 
milosrđa, života slasti, ufanje naše, zdravo! 

MARIJA POSREDNICA 
SVIH MILOSTI 


sNJleprevarljiva Crkva Isusova uči nas, da je Ma- 
rija posrednica svih milosti, koje ljudi pri- 
maju od Boga. Bog je izvor i dijelitelj svih 
milosti. Grijehom naših praroditelja mi smo izgu- 
bili milost Božju. Isus sin Božji došao je na zemlju 
i svojom gorkom mukom i smrti na križu zadovoljio | 
povrijeđenu pravdu Božju i povratio nam izgublje- 
nu milost. Isus je bio posrednik između Boga 


Ocai ljudi. Kada nam je Isus povratio izgubljenu 


milost Božju, da počasti svoju majku Mariju, odre- 
dio je, da ona bude posrednica svih milosti, koje 
Bog daje ljudima. Bog je izvor svih milosti i svih 
dobara, koje od Njega primamo, ali je Marija po 
Božjoj odredbi kanal, preko koga mi primamo te 
milosti. Sve što od Boga primamo, primamo preko 
Marije, kroz njezine majčinske ruke. Crkva Mariju 
nazivlje: Vrata nebeska. A sv. Bernardin kaže: 
“Marija se zove vrata nebeska, jer nitko ne može 
doći u nebo, koji ne prođe kroz vrata, a to je Marija. 
Bog je mogao sam dijeliti milosti, ali se je Njemu 
svidjelo, da nam sve svoje milosti daje preko Marije. 
Marija je zato dana svijetu, da preko nje dolaze 
ljudima svi nebeski darovi." Zato Crkva i zove 
Mariju: Majka Božje milosti. Na uspomenu toga 

Albrecht Durer (1471—1526) Berlin, Carska galerija 


Marija naša posrednica kod Boga 


; Rim, Crkva sv. Sabine 


«Gospa sv. krunice 

imamo svetkovinu Marije posrednice svih milosti, 
koju slavimo na 31. svibnja. 

Marija je ne samo posrednica svih Božjih milosti 
nego i naša majka. Ona je kao majka jako zabri- 
nuta za našu sudbinu i našu budućnost. Najviša 
milost, koju Bog može dati grješniku čovjeku jest 
obraćenje, da se ne izgubi već da navijeke živi. Na- 
žalost većina ljudi danas je zaplovila griješnim 
vodama, koje vode u vječnu propast. 'To Mariju 
kao našu majku jako žalosti i boli. "Marija svojim 
zaslugama i molitvama susdržaje pravednu srdžbu 
Božju, da ne uništi griješno čovječanstvo. Kroz to 


vrijeme Marija se kao brižna majka obraća k nama' 


ljudima i pozivlje nas na molitvu, pokoru i obraće- 
nje. Marija je to kroz vjekove često činila svojim 
čudesnim ukazanjima i opomenama. Ali u naše 
vrijeme, kada su ljudski grijesi prevršili svaku mje- 
ru, Marija se tako očito i ustrajno pokazuje ljudima 
i zove ih na molitvu, pokoru i obraćenje, osobito u 
svoja dva glasovita svetišta u Lurdu i u Fatimi. 
Lurd je najočevidniji dokaz Marijine ljubavi i 
majčinske brige prema ljudima. Godine 1858. BI. 
Dj. Marija ukazala se je siromašnoj pastirici Ber- 
nardici osamnaest puta. Gospa je preko Bernardice 
poručila cijelom čovječanstvu više stvari i opomena: 
Da u Lurdu sazidaju crkvu u čast Marijinu i da ta- 
mo dolaze u procesijama; da se mnogo i ustrajno 
molimo za obraćenje grješnika, koji su u velikoj 
opasnosti, da se navijeke izgube, jer vrijeđaju Boga 
i mačem grijeha svojih probadaju majčinsko srce 
Marijino. Gospa je tužnim glasom uzviknula tri 

puta: Pokora, pokora, pokora! To je bio kao odjek 
Isusovih riječi: “Ako ne budete činiti pokore, svi 
ćete propasti." (Luka 13, 3) Zatim se je Gospa po- 
božno prekrižila pozivajući Bernardicu, da isto 
učini, jer je križ znak s kojim je Krist pobijedio 
pakao, znak s pomoću kojega možemo i mi pobije- 
diti sve naše protivštine. Bernardica je počela mo- 
liti Gospinu krunicu. Gospa je molila s njom 
zajedno pomičući zrnca svoje krunice i čineći na- 
klon glavom na svako Slava Ocu. S tim je Gospa 
jasno pokazala, koliko joj je drago molenje krunice. 

Kao vidljivi znak Gospinih ukazanja i njezine 
ljubavi i brige prema nama iz kamenite je pećine 
proteklo čudotvorno vrelo vode. Služeći se tom ču- 
dotvornom vodom na tisuće teških i prirodnim 
putem neizlječivih bolesnika čudnovato je ozdravi- 
lo. Čudesa, koja se još i danas događaju u Marijinu 
svetištu Lurdu, jesu nepobitne nadnaravne pojave. 
U Lurdu postoji liječnički ured, u kome ima liječ- 
nika katolika, nekatolika i bezvjeraca. Oni svi 
zajedno pregledavaju i ispituju bolesnike prije i 
poslije čudotvornih ozdravljenja. Nakon čudotvor- 
nih ozdravljenja svi se liječnici slažu, da su to nad. 
naravne pojave, koje liječnička znanost ne može 
protumačiti. Bezvjerci kukavički kažu: “Mi ne zna- 
mo, što je to." "Kršćanski liječnici i vjernici kažu: 
“To su nadnaravne pojave, to je prst Božji." 

Kao što je Krist za vrijeme svoga zemaljskoga 
života činio čudesa, da uvjeri svijet, da je On Bog i 
da je istinita Njegova nauka, tako i na zagovor BI. 
Dj. Marije kroz svu povijest Crkve, a osobito sada 

u Lurdu čini brojna čudesa, da tako uvjeri ljude, 
da su njezine poruke i opomene, da čine pokoru za 
obraćenje, istinite i ozbiljne. Jer su ljudi postali 
jako zločesti i nevjerni, Bog po Marijinu zagovoru 


čini očevidna, opipljiva, tjelesna čudesna ozdrav-. 


ljenja, koja može svatko vidjeti, ispitivati i tako se 
uvjeriti o istinitosti i ozbiljnosti Marijinih opome- 
na i poruka. U Lurdu se događaju često tjelesna 
čudesna ozdravljenja, a još više duševna ozdrav- 
ljenja, obraćenja. To sami Bog znade, koliko se je 
grješnika obratilo u Marijinu svetištu u Lurdu. 
Drugo Gospino čudotvorno svetište naših dana 
jest Fatima u Portugalu. Godine 1917. Gospa se je 
ukazala pet puta malim pastirima: Jacinti, nježinu 
bratu Franji i njihovoj rodici Luciji, dok su molili 
kod stada Gospinu krunicu. Gospa je i opet oda- 
brala nevinu djecu, pastire i preko njih je poslala 
cijelom svijetu ozbiljne poruke i opomene. U više 
navrata Gospa je s djecom govorila. Kazala im je 
da dolazi s neba i da je ona Naša Gospa od sv. Kru- 
nice. Među ostalim stvarima Gospa je tražila od 
njih i svih kršćana: Da svaki dan mole Gospinu kru- 
nicu i da tako po njezinu zagovoru izmole svršetak 
rata; da se na mjestu ukazanja sagradi njoj u čast 
crkva; da se mnogo i pobožno mole za obraćenje 
grješnika; da se ljudi moraju popraviti i tražiti 
oproštenje od Boga za svoje brojne grijehe; da više 
ne vrijeđaju Gospodina Boga, koji je previše uvri- 
jeđen; da Bog želi, da se u svijetu proširi pobožnost 
prema Prečistom Srcu Marijinu. Ako narod poslu- 
ša, što im Marija poručuje, mnoge će se duše spasiti 

i na svijet će doći mir. Rat (od 1914.) će se brzo 
svišiti, ali ako ljudi ne prestanu vrijeđati Boga, 
neće dugo proći, započet će drugi strašniji rat. 
(Ovo se odnosi na rat u španjolskoj i drugi svjetski 
rat 1939—1945). Kada vidite noć rasvijetljenu po 
nepoznatom svijetlu, znajte, to je veliki znak, koga 
vam daje Bog pokazujući, da će svijet radi njegovih 
nebrojenih zločina biti kažnjen ratom, gladi i pro- 
gonima protiv Crkve i Sv. Oca Pape .Da se to za- 
ustavi, Gospa će tražiti, da se cijeli svijet posveti 
njezinu Prečistom Srcu i da se uvedu sv. pričesti 
svake prve subote u mjesecu kao nadoknada za gri- 
jehe. Ako se izvrši, što Gospa traži, biti će mir, i 
Rusija će se obratiti. Inače će bezbožna propa- 
ganda raširiti svoje zablude po cijelom svijetu, 
podižući ratove i progone protiv Crkve. Izgledi su 
vrlo mutni, ali ima zraka nade, kaže Gospa: “Moje 
će prečisto srce konačno pobijediti!" 

Poruke Bl. Djevice Marije u Fatimi djelomično 
su se već ispunile, a djelomično se imaju ispuniti. 
Kada i kako, to je tajna. Poruke su ozbiljne i 
svaki ih kršćanin mora ozbiljno uzeti i prema njima 
se vladati. 

Fatima je postala glasovito Gospino svetište. Sv. 
Otac Papa Pijo XII. posvetio je Crkvu i cijeli svijet 
Prečistom Srcu Marijinu 1942. godine. Po uzoru 
sv. Oca Pape katolički biskupi, svećenici i vjernici 
posvetili su Prečistom Srcu Marijinu svoje bisku- 
pije, svoje župe i svoje obitelji i osobe. Pobožnost 
sv. krunice nije nikada bila tako raširena u svijetu, 
a još se sve više širi. Svetkovina sv. Krunice slavi 

se 7. listopada svake godine. U Fatimi je podignu. 
ta divna crkva u čast Gospi. Tamo hrle ogromne 
tisuće hodočasnika i Gospine poruke provode u 
život. Ima dana, kada u F atimu dođe do 500.000 
pobožnih hodočasnika. Svake godine Fatimu posje- 
ti preko 2000 teških bolesnika. Istina je, svi ne 
ozdravljaju čudesnim načinom, ali jesu mnogi. Li. 
ječnički ured za ispitivanje bolesnika proglasio je 
za dvadeset Pet godina preko tisuću čudesnih, nad- 
naravnih ozdravljenja. Koliko se dogodi čudesnih 
duševnih ozdravljenja, obraćenja, to samo Bog zna- 
de. Marija kao dobra i brižna majka zove nas na 
pokoru. Brojna čudesna ozdravljenja potvrđuju 
istinitost, važnost i ozbiljnost Gospinih poruka i 
opomena. 
*oO* o 
Dragi Marijini štovatelji! Odazovimo se Mari. 
jinu majčinskom pozivu i opomenama. Najprije 
se mi obratimo i živimo životom djece Božje. Zatim 
molimo za obraćenje griješnika. Molimo za obra- 
ćenje nesretne Rusije, koja danas vodi otvorenu 
borbu protiv Boga i Majke Božje u cijelom svijetu: 
Posvetimo sebe i svoje obitelji Prečistom Srcu Ma- 
rijinu. Molimo svaki dan Gospinu krunicu. Štujmo 
našu nebesku majku Mariju. Štovanje Bl. Dj. Ma- 
rije ne sastoji se samo u molenju njezine krunice. 
Pravo i potpuno štovanje Bl. Dj. Marije sastoji se 
u tome, da mi volimo i radimo, što je volila i radila 
BI. Dj. Marija, da je nasljedujemo u njezinim sve- 
tim krepostima, u prvom redu da vršimo svih deset 

Božjih zapovijedi, zatim, da mrzimo i mien 
što je Marija mrzila 1 izbjegavala, ato i ta s 
jedino zlo, koje može upropastiti jednoga | “ o 
S djetinjim pouzdanjem, ljubavi i mire i “a 
našu nebesku majku Mariju. Sv. A gh ia 
“Svaki onaj, koji pravo i pobožno štuje BI. i 
riju, može se nazvati blaženim sera ovome Z j . 
a može biti siguran za svoje duševno per. pre 
ma riječima sv. Evanđelja: “Tko nata o : 
će život vječni i dobit će spasenje od sop 4 
Mariju možemo naći io mia aha ama s ka 
jući njezine svete kreposti 1 n 
kurve o je tako jednostavna i laka, da je e 
moliti svaki kršćanin, a koja je tako . 
otvara vrata nebeska. Budimo prava oi kn : ' 
ca. Preko Marije idimo k Isusu u život haa 
Sve svoje molitve, sve svoje potrebe i sve s dora 
stojanje oko duševnog spasenja stavimo u > 
nebeske majke Marije i molimo je često, po 
ad se, o predobrostiva Djevice sao 
kako se nije nikada čulo, da si ti ikoga =. 
koji se k tebi u zaštitu utekao, tvoju ip? 2 _ 
i tvoj zagovor zaprosio. Ovim > lanje pei 
bren utječem se i ja k tebi, Djevice jevica, e 
Majko, dolazim, pred tobom kukavan grješni .. 
jim. Nemoj Majko vječne Riječi, prezreti moj 
riječi, već ih čuj i milostivo usliši. Amen. 


Dodatak 


ŠTOVANJE BL. DJ. MARIJE 
U HRVATSKOM NARODU 


Glavna vjerska odlika hrvaiskog naroda kroz stoljeća jest 
žarko i pobožno štovanje Bl. Dj. Marije. Brojne Marijine 
crkve iz vremena hrvaiskih kraljeva, a osobito veličanstvena 
Marijina crkva u Biskupiji kod Knina, koju je sagradio hrvat. 
ski kralj Krešimir, govore nam jasno, koliko je hrvatski narod 
štovao i volio. Mariju, Kraljicu Hrvata. Azijaiske horde po- 
rušile su taj spomenik hrvaiske odanosti Mariji, ali na istom 
mjestu dalmatinski franjevci podigli su divnu umjetničku 
crkvu u čast Gospi, koja će govoriti budućim pokoljenjima 
o neprekidnoj ljubavi hrvaiskog naroda prema Mariji kroz 
stoljeća. 

Svaka hrvatska obitelj mogla bi se nazvati Marijinim sve- 
tištem. Velikih Marijinih svetišta, gdje hrvaiski narod hodo- 
časti, imade u cijeloj Hrvaiskoj preko stotinu. Nemoguće nam 
ih je ovdje sve nabrojiti, zato ćemo se osvrnuti samo na naj- 
veća Marijina svetišta. 


MAJKA BOŽJA BIS- 
TRIČKA U HRVAT. 
SKOM ZAGORJU jest 
jedno od najpoznatijih 
Marijinih svetišta u Hr. 
vaiskoj. Kada su Turci 
1545. došli blizu samoga 
Zagreba, pojavio se je ču- 
dotvorni kip Marije Bis- 
iričke na Vinskom Vrhu, 
odakle je kasnije prene. 
sen u Bistricu. Kako svje- 
doči zagrebački biskup 
Martin Borković Hrvati 
su hodočastili bosonogi 
Mariji Bistričkoj, gdje su 
se događala brojna čude. 
sa i ozdravljenja. Hrvat- 
ski sabor u znak zahval- 
nosti podigne u svetištu 
divan umjeinički oltar. 

Nastojanjem hrvatskog metropolite nadbiskupa < posada 
Alojzija Stepinca Marija Bistrička je postala opće E: : 
svetište, gdje svake godine stotine tisuća Hrvata hodocasti 
svojoj majci Mariji. , 
GOSPA REMETSKA BLIZU ZAGREBA. po ja Taj 

iš jj tama, koje potiče o .9H. 

jino svetište u Hrvaiskoj je u Reme a : S 
Mevniski puk, plemići i svećenici uvijek su se s nagorta a 

cali Gospi Remetskoj, koja se zove “"Najvjernija Zaštlilnica 


Hrvaiske.“ 


MAJKA BOŽJA TRSATSKA U a eo 
j i ijino ište, gdje je lo. sv : 
+ je glasovito Marijino svetiš ća i 
Po ai * a kućica iz Nazareta. Iz ši oko sh Ki 
ili časnici na Trsat, da vide - 
lnih država dolazili su hodočasnici se : | 3 
kos Godine 1294. Gospina je kućica srediti“ rs 
sena u Loreto u Italiju. Žalost Hrvata a spa ie e 
ila j i ban V., da ih uijesL 
ice bila je ogromna i papa Ur : : a 
apo oak Trsatske, a Frankopani sagrade divno o 
kole čuvaju hrvatski franjevci, a narod ga stalno posjećuje. 


GOSPA SINJSKA. Teško je i zamisliti Dalmaciju bez 


Gospe Sinjske i franje- 
vačkog samostana u Sinju 
već iz vremena Sv. Fra- 
nje. Kad su Turci osvojili | 
Sinj 1536. franjevci su se 
sklonili s čudotvornom 
Gospinom slikom u Ramu 
u Bosni, da je opet 150 
godina kasnije s pomocu 
junaka Janković Stojana 
povrate u oslobođeni Sinj. 
Mehmed paša bosanski 
opet opkoli Sinj sa 60.000 
vojnika, ali ga 700 hra- 
brih Sinjana po zagovoru 
Gospe Sinjske junački o- 
brane. Od tada cijela Dal. 
macija, bliža Hercegovi- 
na i Bosna hodočaste ču- 
dotvornoj Gospi Sinjskoj. | 

GOSPA OD OLOVA 
U BOSNI. Stradanja 


Gospina svetišta u Olo- 
vu je vjerna slika pat- 
nja i stradanja katoli- 
ka u Bosni. Kada su 
Turci osvojili Zvornik 
i crkvu pretvorili i 
džamiju, Gospina slika 
čudom je prenesena na 
Drinu i kasnije u Olo- 
vo, gdje je bila utješi- 
teljica i pomoćnica 
progonjenog = naroda. 
Godine 1704 Sefer pa- 
ša zapali Gospino sve- 
tište u Olovu, a vjerni 
puk prenese Gospinu 


sliku u Ilok. Godine 1937. bosanski franjevci obnovili su sve- 
tište Gospe Olovske sagradivši veličanstvenu kamenu crkvu, 
kamo bosanski katolici hodočaste dragoj Gospi Olovskoj. 


MAJKA BOŽJA OD KRASNA — LIKA. Junačka Lika nije 
zaostala iza svojih posesirima hrvaiskih pokrajina u štovanju 
Majke Božje. Za turskih navala lički su seljaci našli u Velebitu 
čudotvorni Gospin kip, koga postaviše u Gospino svetište Kras- 
no. Kroz stoljeća bosonogi hodočasnici iz cijele Like hodočaste 
u Krasno, da se poklone svojoj majci Mariji — Kraljici Hrvata. 


MAJKA BOŽJA OD ALJMAŠA U SLAVONIJI. U selu 
Laško kod Osjeka od davnina je bio čudotvorni kip Majke 
Božje. Za mađarske revolucije 1848. narod se je pobojao, da bi 
Kalvini mogli uništiti kip Marijin, zato ga prenesu na sigurnije 
mjesto u selo Aljmaš, koje od tada postane glasovito Marijino 
svetište za cijelu Slavoniju. Godine 1846. požar uništi cijelo 


svetište, ali ga biskup Strossmayer obnovi 1850. Papa Pio X. 


podijelio je brojne oproste hodočasnicima u Aljmaš. 


s. 


< 


men 

GOSPA OD ŠIROKOG BRI- 
JEGA U HERCEGOVINI. 


Kada su hercegovački fra- 
njevci osnovali svoju pro- 
vinciju 1846. osnovali su i 
Gospino svetište na Širokom 
Brijegu i posvetili cijelu 
Hercegovinu Mariji. Franjev- 
ci s vjernim pukom podigoše 
Mariji u čast jednu od naj- 
veličanstvenijih crkava u 
svoj Hrvaiskoj, kamo boso- 
nogi, čvrste vjere Hercegov- 
ci hodočaste svojoj dragoj 
Gospi. Komunisti su znali, 
što znači hrvatskoj i katolič- 
koj Hercegovini Gospino 
svetište na Širokom Brijegu \ 


i hijeli su ga srušiti. Dvjesta osamdeset i četiri topovska hitca 
— znakovi komunističke bezbožne mržnje — nalaze se na ka- 
menom pročelju Gospine crkve, ali ona stoji narazoriva, ne- 
oštećena poput čvrste vjere hercegovačkog puka. Čuvari Gos- 
pina svetišta na Širokom Brijegu, hercegovački franjevci, od 
komunista su poliveni benzinom i spaljeni, ali mrtvi mučenici 
propovjedaju ljubav prema Bogu i Mariji jače nego živi, a 
hercegovački progonjeni, ali nepokoreni puk i dalje hodočasti 
na Široki Brijeg, da se pokloni svojoj Gospi i njezinim čuvari- 
ma mučenicima. 


MAJKA BOŽJA OD ILAČA U SRIJEMU. U isto vrijeme, 
kada se Marija ukazala u Lurdu ukazala se je i u malom hr- 
vaiskom selu Ilača u Srijemu, gdje je najedanput nastalo čudo- 
ivorno vrelo, od koje su vode ozdravljali brojni bolesnici. To je 
bio povod velikim hodočašćima u Ilaču, gdje su 1867. započeli 
veličanstvenu crkvu u čast Majke Božje. 


MARIJO,KRALJICE HRVATA, MOLI ZA SVOJU HRVAT. 
SKU I POVRATI JOJ SLOBODU, MIR I BLAGOSTANJE! 

